Lausunto koulutustilejä koskevasta selvityksestä\nVapaan sivistystyön yhteisjärjestö ry:n\nlausunto selvityksestä henkilökohtaisista koulutustileistä,\nI Koulutustilien tavoitteet ja niihin vastaava selvityshenkilöiden tilimalliesitys\nPääministeri Jyrki Kataisen hallituksen ohjelman keskeiset tavoitteet - koulutuksellisen tasa-arvon lisääminen, aikuiskoulutuksen osallistumisasteen nostaminen ja yleisen osaamistason kohottaminen - olivat selvitystyön keskeiset lähtökohdat. Näin selvitys vastaa osaltaan politiikkatason esiin nostamiin tavoitteisiin koulutuksen kehittämisessä ja koulutuksellisen tasa-arvon lisäämisessä.\nElinikäisen oppimisen kannalta erityinen haaste on varmistaa niiden kansalaisten osallistuminen aikuiskoulutukseen, jotka nykyisessä järjestelmässä jäävät koulutuksen ulkopuolelle. Aliedustettujen ryhmien koulutukseen osallistuminen edellyttää erityisiä tukitoimia. Konkreettisena tavoitteena on, että sosiaalisen aseman ja koulutustaustan vaikutus aikuiskoulutukseen osallistumiseen puolitetaan vuoteen 2020 mennessä. Pitkän tähtäimen tavoitteena on poistaa erot kokonaan. (KE-SU)\nKoulutusmuotojen osalta esityksessä huomioidaan erityisesti hallitusohjelman linjaus, jonka mukaan vapaan sivistystyön edellytyksiä vastata muutoin koulutuksen ulkopuolelle jäävien kansalais-ten tarpeisiin edistetään. Tämä edellyttää vapaan sivistystyön resurssien varmistamista ja kasvattamista.\nSelvityshenkilöt Erno Lehtinen ja Ida Mielityinen korostavat työssään voimakkaasti yksilöiden koulutuksellista kysyntä- ja tarjontalähtöisyyttä. Heidän näkemyksensä mukaan nykyinen aikuiskoulu-tus on enimmäkseen tarjontalähtöistä eikä vastaa tarkoituksenmukaisella tavalla yksilöiden tar-peista lähtevään kysyntään. Samalla he kuitenkin tunnustavat, että kysyntälähtöisyyttä vahvistavia tekijöitä on rahoitusjärjestelmässä tunnistettavissa monenlaisia, vaikka niistä puuttuukin yksilön kautta ohjattava julkinen rahoitus. Selvityksessä halutaan vahvistaa yksilöiden kysyntälähtöisyyttä nykyisestä ja näin pyrkiä vaikuttamaan koulutustarjonnan monipuolisuuteen rahoituksen kautta.\nVapaan sivistystyön yhteisjärjestö (VSY) ry:n mielestä edellä oleva arvio ei pidä paikkaansa. Vapaan sivistystyön koulutustarjonta elää ja kehittyy koko ajan opiskelijoiden ja muiden kohderyhmiin kuuluvien kansalaisten toiveiden ja tarpeiden mukaisesti. Vapaan sivistystyön oppilaitokset ja oppilaitosryhmät kehittävät yhä koulutustaan yhteistyössä sekä opetushallinnon viranomaisten että vapaan sivistystyön kansalaisjärjestöjen kanssa oppijoiden toiveita ja tarpeita kuunnellen.\nVSY:n näkemyksen mukaan ensisijainen keino tavoitteen toteuttamisessa on se, että vapaan sivistystyön oppilaitoksilla on riittävät ja vakaat valtionosuus- ja valtionavustusresurssit tehtävien toteuttamiseen. Tämän peruskysymyksen ratkaisu on kaikkein keskeisin ja kiireisin tehtävä.\nII Aliedustettujen ryhmien osallistumisen tukeminen\nVapaa sivistystyö ja opintosetelit\nVapaan sivistystyön opintosetelityyppinen valtionavustus on opintosetelijärjestelmän sovellus, jonka avulla edistetään aikuisopiskeluun opintomaksujen takia vähän osallistuvien henkilöiden koulutukseen hakeutumista. Opintosetelin käyttö vapaassa sivistystyössä on kehittynyt nykyiseen muotoonsa noin viidentoista vuoden aikana saatujen kokemusten pohjalta. Nykyiset opintosete-liavustukset otettiin käyttöön vuodesta 2007 alkaen. Opintosetelirahoituksella on voitu alentaa koulutusmaksuja maahanmuuttajien, työttömien, eläkeläisten/ikääntyneiden sekä oppimisvaike-uksia kokevien, alhaisen pohjakoulutuksen omaavien ja opintonsa keskeyttäneiden henkilöiden kohdalla. Opintosetelien käyttö on vähitellen laajentunut ja vakiintunut vapaan sivistystyön piirissä.\nVapaan sivistystyön oppilaitoksille kohdennetun setelirahoituksen lisäksi valtion vuoden 2012 budjetissa osoitettiin maahanmuuttajien koulutusta varten kansanopistoille 3 000 opiskelijaviikon lisäys ja kansalais- ja työväenopistoille 13 000 tunnin lisäys valtionosuuteen sekä vastaavasti opin-tosetelirahoitusta opiskelijamaksujen kattamiseksi.\nSelvityshenkilöt pitävät perusteltuna vapaan sivistystyön opintosetelimallin säilyttämistä ja edelleen kehittämistä nimenomaan aliedustettujen ryhmien aikuiskoulutukseen osallistumisen lisää-miseksi ja koulutuksellisen tasa-arvon edistämiseksi.\nVSY:n mielestä esitys on perusteltu ja kannatettava. Opintoseteli on tällä hetkellä Suomen aikuiskoulutuksessa nimenomainen rahoituksellinen väline, jolla koulutuksessa aliedustettujen ryhmien asemaa on pyritty parantamaan. Opintosetelijärjestelmästä on vapaan sivistystyön oppilaitoksissa hyvä kokemus. Näyttöä on myös siitä, että setelien avulla on voitu lisätä aliedustettujen ryhmien osallistumista koulutukseen ja parannettu kansalaisten koulutuksellista tasa-arvoa.\n6 Opintosetelimallin kehittäminen ja laajentaminen\nVapaan sivistystyön yhteisjärjestö ry. ottaa seuraavassa kantaa selvityshenkilöiden kuuteen kehittämisehdotukseen.\nSelvityshenkilöt esittävät opintosetelirahoituksen laajentamisen tapahtuvan kolmella tavalla. Nykyisestä vapaan sivistystyön rahoituksesta setelirahoitukseen allokoitaisiin 20 prosenttia. Koska aliedustettujen ryhmien tavoittaminen ja koulutukseen saaminen edellyttävät merkittävää rahoituksen uudelleensuuntaamista, setelirahoituksen laajentamiseen käytettäisiin 2 prosenttia muun aikuiskoulutuksen kokonaisrahoituksesta. Lisäksi rahoituspohjaa laajennettaisiin työvoimahallinnon työvoimakoulutukseen käytettävistä resursseista, koska opintosetelin käyttäjissä on paljon työttömiä.\nVSY:n ehdottoman näkemyksen mukaan vapaan sivistystyön valtionosuusrahoituksesta ei voida siirtää 20 prosenttia opintoseteleihin. Alan toimijoiden ja opetushallinnon pitkän aikavälin kehittämisyhteistyössä on korostettu koko ajan sitä, että vapaan sivistystyön toimintaa kehitetään siten, että toimenpiteet eivät vähennä tai vaaranna perusrahoitusta. Perusrahoitus nimenomaan vaarantuisi selvityshenkilöiden ehdottamalla mallilla. Jo nyt oppilaitosten ongelmana on perusrahoituksen niukkuus. Sitä ei voida missään oloissa leikata nykyisestä - ei vaikka tavoite olisikin hyvä ja kohderyhmät perusteltuja. Opintosetelitoiminnan laajennus tulee tehdä niin, että tehtävään osoitetaan lisäresurssi vapaan sivistystyön oppilaitosten käyttöön.\nSelvityshenkilöt eivät ole lainkaan avanneet esitetyn ratkaisun vaikutuksia vapaan sivistystyön oppilaitosten perusrahoitukseen ja mallintaneet esityksen dramaattisia vaikutuksia. Tällainen työ olisi pitänyt tehdä ehdottomasti ennen esityksen tekemistä.\nOpintosetelit on perusteltua jakaa nykyiseen tapaan oppilaitosten kautta byrokratian minimoimiseksi. Kaikki käytettävissä oleva rahallinen resurssi kannattaa käyttää koulutuksen järjestämiseen, jotta halutut kohderyhmät voivat osallistua mahdollisimman edullisesti tarjottavaan koulutukseen. Nykyisellä mallilla opintomaksuja on voitu todellisesti alentaa opintosetelien avulla.\nSelvityshenkilöt ehdottavat, että setelirahoitus olisi jatkossa merkittävä osa oppilaitoksen kokonaisrahoituksesta, jotta kysyntälähtöisyys vahvistuisi ja koulutustarjontaan heijastuva dynamiikka voisi toteutua.\nVSY:n näkemyksen mukaan ehdotus ei ole tässä vaiheessa realistinen eikä kannatettava. Vapaan sivistystyön oppilaitosten pitkäjänteistä toimintaa ei voida rakentaa epävarman valtionavustusrahoituksen varaan.\nOpintosetelimallin laajentaminen kokeiluna ammatillisessa lisäkoulutuksessa\nSelvityshenkilöt ehdottavat, että opintosetelimallin tavoitteita tuetaan ottamalla käyttöön ammatillisessa lisäkoulutuksessa eräänä valtionosuusrahoituksen korotusperusteena alhainen pohjakoulutus. Samoin tarkennetaan henkilökohtaistamiseen liittyvää sääntelyä ammatillista lisäkoulutusta koskevassa lainsäädännössä.\nVSY:n näkemyksen mukaan myös työttömien henkilöiden mahdollisuus osallistua ammatilliseen lisäkoulutukseen ilman työvoimahallinnon erillispäätöstä työttömyyskorvausta menettämättä lisäisi tehokkaammin vaikeasti työllistyvien mahdollisuuksia palata takaisin työelämään.\nSelvityshenkilöt ehdottavat, että viisivuotiseen kokeiluun ja hankkeena toteutettavaan opintosetelikokeiluun ammatillisessa lisäkoulutuksessa myönnetään eduskunnan lisätalousarvion kautta lisärahoituksena 7 miljoonaa euroa, josta 30 prosenttia osoitetaan erikseen perustettavalle momentille. Tästä osuudesta myönnetään harkinnanvaraiset valtionavustukset alueiden yhteisille verkostoille hakevaan toimintaan sekä tieto-, neuvonta- ja ohjauspalveluihin. Mikäli lisärahoitusta ei saada, kokeilun rahoitus otettaisiin nykyisestä ammatillisen lisäkoulutuksen budjetista.\nVSY:n mielestä opintosetelirahoituksen ulottaminen kokeiluna ammatilliseen lisäkoulutukseen on harkinnanarvoinen asia, jos tätä varten saadaan ehdotettu lisärahoitus. Kokeilun rahoittaminen nykyisestä ammatillisen lisäkoulutuksen budjetista ei ole perusteltua määrärahojen rajallisuuden vuoksi. Kysymystä tulisi VSY:n mielestä valmistella lisää opetus- ja kulttuuriministeriön sekä vapaan sivistystyön toimijoiden yhteistyönä.\nSelvityksessä esitetään koulutuksen järjestäjien alueellisen yhteistyön tiivistämistä, johon myös vapaan sivistystyön laki toimijoita velvoittaa. Selvityshenkilöiden mukaan tarvitaan pysyvä rahoi-tuksellinen kannustin yhteistyöhön, jonka tavoitteena on koulutuksessa aliedustettujen ryhmien tavoittaminen.\nVSY.n näkemyksen mukaan yhteistyö vahvistuu, kun siihen on rahoituksellinen kannustin.\nSelvityksessä uskotaan, että koulutustoimintojen alueellinen koordinaatio tulevaisuudessa paranee, koska OKM ja TEM ovat yhdessä määritelleet ELY-keskusten alueellisiksi tehtäviksi juuri tieto-, neuvonta- ja ohjauspalveluiden (TNO-palvelut) kehittämisen koordinoinnin ja ohjaukseen liittyvän osaamisen kehittämisen. Työtä varten alueille perustetaan yhteistyöryhmät. Selvityshenkilöt ehdottavat, että yhteistyöryhmien erityisiksi tehtäviksi tulisi myös opintoseteliyhteistyön ja hakevan työn koordinointi alueilla. Konkreettisiin tehtäviin kuuluisivat hakevan toiminnan koordinointi, kohderyhmien identifiointi, työnjaosta sopiminen, opintosetelikoulutustarjonnan kokoaminen sekä ohjauspalveluiden koordinointi. Lisäksi selvityshenkilöt esittävät, että koulutuksenjärjestäjät muodostaisivat yhteistyönä vielä erillisen elimen, joka vastaisi hakevan ja ohjauksellisen työn käy-tännön koordinaatiosta.\nVSY:n käsityksen mukaan työn nykyistä parempi koordinointi alueilla on tarpeellista. Tehtävä sopii hyvin osaksi tulevia TNO-palveluita.\nVSY:n mielestä on kuitenkin tärkeää, että ei luoda lisää päällekkäisiä yhteistoimintaelimiä, jotka vievät turhaan toimijoilta koulutukseen tarkoitettuja resursseja.\nHakevan ja ohjauksellisen työn lisääminen\nSelvityksen mukaan hakevan ja ohjauksellisen työn vahvistaminen on aivan keskeinen ja kriittinen osa selvityshenkilöiden esitystä. Siksi he esittävät hakevan toiminnan osuuden nostamista 30 prosenttiin setelirahoituksesta.\nVSY:n näkemyksen mukaan hakevan toiminnan kehittäminen ja sen nykyistä parempi resursointi ovat välttämättömän tärkeitä. Tarkan prosenttiosuuden määrittäminen ei ole tässä vaiheessa kuitenkaan tarpeellista, vaan se voidaan jättää myöhempien keskustelujen ja neuvottelujen varaan.\nEhdotuksen mukaan koulutusorganisaatiot ovat ainoa realistinen taho hakevan ja ohjauksellisen toiminnan tekemiseen, koska TE-toimistojen ohjausresurssit ovat niin vaatimattomat. Tähän työhön pitää rekrytoida oppilaitoksiin henkilöresurssi.\nVSY:n mielestä oppilaitoskohtainen tai oppilaitosten yhteinen henkilöstöresurssi on ainoa tapa ratkaista tehokas hakeva ja ohjauksellinen toiminta. Se vaatii kuitenkin erikseen osoitettua lisärahoitusta, jotta resurssi ei kavenna opintoseteleiden käyttöä koulutuksessa.\nEhdotuksen mukaan hakevaan toimintaa tarvitsevien aliedustettujen ryhmien yleismäärittely tehtäisiin valtakunnallisesti vapaan sivistystyön yhteistyöryhmän esityksestä OKM:ssä. Tarkemmin kohderyhmät määriteltäisiin alueellisesti yhteistyössä eri toimijoiden kesken. Lisäksi selvityksessä todetaan, että "vapaan sivistystyön oppilaitoksille sekä ammatillisen lisäkoulutuksen järjestämisluvan omaaville ja kokeilun piirissä oleville koulutuksen järjestäjille määritellään erityiset aliedustettujen ryhmät, joiden koulutukseen saamiseen niitä erityisesti kannustetaan".\nVSY:n näkemyksen mukaan ehdotettu valtakunnallinen ja alueellinen malli ovat toimiva ratkaisu. Se, että vapaan sivistystyön oppilaitoksille määritellään jonkin tahon toimesta erityiset aliedustettujen ryhmät, on vastoin selvityksen muuta henkeä, jossa korostetaan yksilöiden kysyntälähtöisyyttä sekä yhteistyötä oppilaitosten tai niiden järjestöjen ja opetus- ja aluehallinnon kesken toiminnan tavoitteiden asetannassa.\nVapaassa sivistystyössä on valtakunnallisia, alueellisia ja paikallisia oppilaitoksia. Kaikille oppilaitoksille on hyväksytty juuri uudet ylläpitämisluvat opetus- ja kulttuuriministeriön toimesta. Niissä määritellään kunkin oppilaitoksen erityiset tehtävät. Tämä on tärkeä toiminnan viitoittaja oppilaitosten työssä tulevina vuosina, ja tätä pitää kunnioittaa.\nVapaan sivistystyön kehittämisohjelman yhteydessä vuosina 2008 - 2010 korostettiin pitkän aikavälin toiminnan kehittämistä ja suuntaamista. Tämä ajatus on VSY:n näkemyksen mielestä edelleen relevantti, ja sen hyväksi tulee vapaan sivistystyön valtakunnallisten liittojen ja opetus- ja kulttuuriministeriön työskennellä tiiviissä yhteistyössä.\nKoulutuksen uudet käyttäjät\nSelvityshenkilöt näkevät tarpeen laajentaa setelirahoituksen piirissä olevien kohderyhmiä nykyisestä.\nVSY:n mielestä ehdotus on tärkeä, jotta hallituksen asettamat tavoitteet voidaan saavuttaa. Opintoseteleihin tulee osoittaa kuitenkin lisää rahoitusta uusia kohderyhmiä varten mm. työelämävalmiuksien kehittämiseksi. Muuten kohderyhmien laajentaminen ei ole realistista. Lisäresurssin avulla vapaan sivistystyön oppilaitokset voivat osaltaan vastata hallituksen esittämiin haasteisiin ja tavoitteisiin aliedustettujen ryhmien ja matalan koulutustason omaavien koulutukseen osallistumisen lisäämiseksi ja koulutuksellisen tasa-arvon edistämiseksi. Liian tiukkoja kriteerejä uusien kohderyhmien määrittelyyn ei kannata laatia, koska se voi helposti kangistaa järjestelmää ja estää koulutuksen joustavaa kehittämistä ja toteuttamista.\nSelvityshenkilöt moittivat eläkeläisten suurta osuutta opintosetelin saajista, vaikka prosenttiosuus ei annakaan oikeaa kuvaa todellisuudesta. Lisäksi vapaan sivistystyön oppilaitosten jakamien setelien arvossa on isoja eroja oppilaitosmuodosta ja käyttäjäryhmästä riippuen. Raportti ei tunnista tätä asiaa lainkaan. Selvityshenkilöiden mielestä eläkeläisten tulisi täyttää tulevaisuudessa jokin muu kriteeri tullakseen setelirahoituksen piiriin, kuten esimerkiksi alhainen pohjakoulutus tai varattomuus.\nVSY:n mielestä seniorikansalaisia ei ole perusteita syrjiä opintosetelirahoituksessa. Seniorit tarvitsevat jatkuvasti uutta tietotaitoa, jotta he voivat toimia aktiivisina kansalaisina ja hoitaa arjessa omia ja läheisten asioita yhteiskunnan muuttuessa ja teknistyessä nopeaan tahtiin. Lisäksi Suomi on sitoutunut edistämään elinikäisen oppimisen periaatteen toteutumista käytännössä. Muiden ryhmien osuuden kasvattaminen setelirahoituksessa tulee hoitaa lisäämällä setelirahoituksen määrää.\nKoulutustarjonnan kehittäminen kysyntä- ja tarvelähtöisemmäksi\nSelvityshenkilöiden oletus on, että uusien kohderyhmien pysyvä saaminen koulutuksen piiriin ja mahdollisimman laajapohjainen yksilöiden kysyntälähtöisyys edellyttävät uuden koulutuskysynnän herättämistä ja sitä vastaavan koulutustarjonnan kehittämistä sekä nykyistä paremman ymmärryksen saamista koulutustarjonnan kehittämistarpeista ja koulutustarjonnan pysyvää uudelleen-suuntaamista. Tätä työtä tulisi koordinoida alueellisissa yhteistyöryhmissä ja arvioida kansallisesti vuosittain.\nVSY:n näkemyksen mukaan uuden koulutuskysynnän "herättäminen" on aina perusteltua ja kannatettavaa ja sitä tehdään resurssien sallimissa puitteissa jo nyt vapaan sivistystyön oppilaitoksissa. Koulutustarjonta on jatkuvassa muutoksessa. Sitä suunnataan jo nykyisin kysynnän ja tarpeen mukaisesti, ja näin tullaan tekemään jatkossakin.\nSelvityksen mukaan koulutuksessa, ohjauksessa ja koulutusvalintojen tukemisessa lisätään ammatillisen koulutuksen henkilökohtaistamisen menetelmiä. Kehittämissuuntaa vahvistetaan muuttamalla valtionosuusrahoituksen perusteita niin, että ne kannustaisivat selvemmin koulutusten henkilökohtaistamiseen ja räätälöintiin.\nVSY:n mielestä koulutuksen henkilökohtaistaminen ja räätälöinti ovat perusteltuja siltä osin kuin siihen on vapaan sivistystyön oppilaitoksissa käytännön mahdollisuudet nykyisin resurssein. Henkilökohtaistaminen vaatisi oppilaitosrajat ylittävää yhteistyötä. Ajatuksen nykyistä selkeämpi konkretisointi vaatii kuitenkin vielä paljon yhteistä pohdintaa ja kehittämistä.\nSelvityksen mukaan vapaan sivistystyön oppilaitokset voivat käyttää jatkossakin setelirahoitusta koulutuksen lisäksi oppilaitosten harrastustavoitteisen toimintaan osallistumisen tukemiseen.\nVSY pitää tätä linjausta kannatettavana.\nIII Työvoiman korkeatasoisen osaamisen vahvistaminen\n8 Ehdotuksen toisen osan tavoitteet\nSelvityshenkilöt ehdottavat, että pitkän tähtäimen toimenpiteenä aloitetaan kattavaan säästämiseen perustuvan koulutustilimallin ja sen edellyttämien hallinnollisten rakenteiden kehittäminen. Tulevaisuudessa jokaisella yli 25-vuotiaalla Suomessa vakituisesti asuvalla olisi mahdollisuus aktivoida henkilökohtainen koulutustili ja säästää järjestelmän tarjoamin ehdoin omaa myöhempää aikuiskoulutustaan varten. Valtio myöntäisi vastinrahaa 50 prosenttia tilille säästetystä summasta kuitenkin enintään 500 euroa vuodessa ja enintään 1 500 euroa kymmenen vuoden aikana. Puolet valtionosuuteen tarvittavasta rahoituksesta otetaan aikuiskoulutukseen suunnatusta budjettirahoituksesta. Selvityshenkilöt suosittelevat julkisen tuen maksamista ensisijaisesti suorana budjettitukena verovähennyksen sijaan.\nVSY:n mielestä ehdotettu koulutustilimalli ei ole esitetyssä muodossa vielä toteuttamiskelpoinen. Avoimia kysymyksiä on liian paljon. Ehdotettu järjestelmä on byrokraattinen ja vaatii huomattavaa henkilöstöresurssien käyttöä hallinnointiin aikana, jolloin henkilöresurssien käyttöä hallinnossa pyritään supistamaan. Koulutustilille osoitetun julkisen rahan käytön valvonta, käyttämättömän rahan palauttaminen, inflaation vaikutusten arviointi ym. ym. tuovat järjestelmään sellaisia vaikeuskertoimia, että niitä pitää huolella harkinta ennen mallin konkreettista kehittämistä. Esityksestä puuttuvat ehdotukset mallin konkreettisesta jatkokehittämisestä sekä mm. seurannan ja arvioinnin järjestämisestä. Lisäksi koulutustilimalli lisännee sellaisen koulutustarjonnan määrää, joka on helppo organisoida ja jolle on ns. varmaa kysyntää. Malli ei tulle edistämään "merkittävän ja vaikuttavan" koulutustarjonnan lisääntymistä.\nKoulutustilien tavoitteena on lisätä ei-osallistuvien henkilöiden osallistumista koulutukseen kansalaisten yleisen osaamisen vahvistamisen ohella. VSY:n näkemyksen mukaan malli ei edistä ensin mainitun tavoitteen toteutumista, mutta voi palvella hyvin toteutettuna jo koulutukseen osallistuvien osaamisen vahvistamista.\nSelvityshenkilöt toteavat koulutustilien jatkotoimenpiteiden kohdalla, että koulutuksen maksuttomuus ja maksullisuus on koulutustilimallissa määriteltävä osin uudelleen. Heidän mukaansa johdonmukaisinta olisi erottaa toisistaan tutkinnon ja maksuttomuuden määrittelyt ja päättää erikseen, miten laajat maksuttomat opinnot yhteiskunta haluaa kansalaisille tarjota.\nVSY:n näkemyksen mukaan koulutuksen maksuttomuus ja maksullisuus saattavat nousta jatkossa uudella tavalla esille. Kyseessä on kuitenkin Suomen oloissa iso periaatteellinen asia, joten siitä tulisi tehdä ensin linjapäätös ja katsoa vasta sitten, miten maksulliseen koulutukseen osallistumista tuetaan eri väestöryhmien ja eri koulutusalojen osalta. Kysymystä ei voida ratkaista koulutustilimallin oheisasiana.


Saksankielisen maailman supertähti kuoli äkillisesti\n21.12.2014 klo 21:44\nUdo Jürgens kuoli kesken kävelylenkin Sveitsissä.\nUdo Jürgens, 1934-2014. GETTY IMAGES\nItävaltalainen säveltäjä, lauluntekijä ja viihdetaiteilija Udo Jürgens menehtyi äkillisesti sunnuntaina. Hän oli 80-vuotias.\nJürgens kaatui tajuttomana maahan kesken kävelylenkin Sveitsissä, hänen managerinsa kertoo Der Spiegelille. Nopeista elvytystoimenpiteistä huolimatta Jürgens kuoli sairaalassa sydämen vajaatoimintaan.\nJürgens oli yksi saksankielisten maiden suosituimmista laulajista. Itävaltalainen nousi suursuosioon vuonna 1966, kun hän voitti Eurovision laulukilpailun Luxemburgissa kappaleella Merci, chérie.\nLaulaja sävelsi 60-vuotisen taiteilijauransa aikana kaikkiaan yli tuhat kappaletta ja julkaisi yli 50 albumillista lähinnä saksankielisiä kappeleita. Jürgensin albumeita myytiin yli sata miljoonaa kopiota. Uransa huipulla häntä pidettiin yhtenä maailman suosituimmista artisteista.\nHänen suurin kaupallinen menestyksensä oli vuoden 1978 kappale Buenas dias, Argentina, jonka hän äänitti yhdessä Saksan jalkapallomaajoukkueen kanssa.\nJürgens onnistui laajentamaan sodanjälkeistä saksalaista schlager-musiikkia modernimman pop-musiikin suuntaan.\n80-vuotias tähti oli juuri aloittanut uuden kiertueen ja täytti yhä Keski-Euroopan suurimpia areenoita. Jürgensin manageri ja kiertuehenkilökunta sanovat tiedotteessa olevansa sokissa ja tolaltaan laulajan äkillisestä kuolemasta.


lomakodit – Fréjus, FR: Talot ja muut | HomeAway\nLöysimme majoitustyypistä loma-asunnot 12 945 vaihtoehtoa – anna haluamasi päivät\nHuvilat – katso 2 109 vaihtoehtoa\nAsunnot/huoneistot – katso 7 569 vaihtoehtoa\nAsunto-/matkailuvaunut – katso 200 vaihtoehtoa\nYksiöt – katso 7 874 vaihtoehtoa\nLöydä sinulle sopivin paikka – Fréjus\nHae 12 945 loma-asunnon joukosta\nViehättävä talo Frejusin historiallinen keskusta lähellä upeita hiekkarantoja\nDuplex-huoneisto meren rannalla merinäköalalla\nHuoneistoasunto Chênaie, lähellä keskustaa ja rantaa St Aygulfissa\nSyrjäinen Fréjus odottaa sinua\nAlueen katedraali ja muistomerkit ovat vain muutama syy sille, miksi Fréjus on erinomainen lomakohde. Vesipuistosta, teemapuistosta ja kylpylöistä tunnettu kaupunki houkuttelee vierailijoita puoleensa. Suosittuja paikallisia kohteita ovat esimerkiksi Fréjusin katedraali ja Fréjusin amfiteatteri. Loma-asunnoissa on mahdollista nauttia itsetehtyjä aterioita, sillä niistä löytyy usein ulkotila, erillinen ruokailualue ja täysikokoinen keittiö.\nNähtävyyksiä alueella – Fréjus\nHaluatko löytää tekemistä alueella? Poistu välillä loma-asunnostasi ja tutustu siihen, mitä Fréjus lomalaisille tarjoaa. Katso alta lista suosituimmista nähtävyyksistä, jotka sijaitsevat alle 50 kilometrin päässä keskustasta. Vieraile näissä:\nLuna Parkin huvipuisto (1,6 km)\nAqualand Fréjusin vesipuisto (1,6 km)\nValescuren golfkerho (5 km)\nMassif de l'Esterelin vuoristo (11,1 km)\nFréjus ja ympäröivä luonto\nEtsitpä sitten hauskaa tekemistä ulkona tai keskityt mieluummin maisemien ihailuun, Fréjus on upea kohde ulkoiluun. Listasimme alueen merkittävimpiä nähtävyyksiä, jotka kaikki sijaitsevat alle 50 kilometrin päässä kaupungin keskustasta:\nJuan-les-Pinsin uimaranta (33,1 km)\nBase Naturen luonnonsuojelualue (1,7 km)\nFréjusin ranta (2 km)\nSaint-Raphaëlin uimaranta (2,9 km)\nGalioten ranta (4,6 km)\nJulkisilla perille ja perillä – Fréjus\nLähin lentokenttä on Nizza (NCE-Cote d'Azur), joka sijaitsee 46,4 km keskustasta.\nJos olet liikkeellä junalla, ota suunnaksi Fréjus'n asema tai Fréjus-Saint-Raphaëlin asema ja tutustu kaupunkiin paremmin sieltä käsin.\nMissä voin yöpyä lähellä kohdetta Fréjus, FR?\nVuonna 2020 tarjoamme ison valikoiman majoitustiloja lähellä kohdetta Fréjus: 12 945 lomakotia, joihin kuuluvat esim. Talot (2 340 kpl) ja Huvilat (2 109 kpl). Löydä itsellesi ja perheellesi tai ystävillesi upea loma-asunto. Oli kyse pitkästä tai lyhyestä lomasta lähellä kohdetta Fréjus, paras majoitus löytyy HomeAwaysta.\nMikä on paras alue yöpyä matkustettaessa kohteeseen Fréjus?\nMatkustitpa sitten perheesi tai ystäviesi kanssa ja olipa suunnitelmissasi sitten pitkä lomamatka tai lyhyt viikonloppuloma, seuraavilta alueilta löydät laajimman loma-asuntovalikoiman kohteessa Fréjus:\nFréjus Plage: 598 loma-asuntoa\nPort Fréjus: 354 loma-asuntoa\nFréjus'n keskusta: 114 loma-asuntoa\nMitkä ovat kohteen Fréjus suosituimmat nähtävyydet ja maamerkit, joiden lähellä yöpyä?\nHomeAway tarjoaa laajan valikoiman loma-asuntoja, jotka sijaitsevat lähellä kohteen Fréjus upeita nähtävyyksiä. HomeAwayn asiakkaiden keskuudessa suosituimmat nähtävyydet, joiden lähellä yöpyä, ovat:\nRoomalainen teatteri: 15 381 loma-asuntoa\nFréjus'n asema: 15 294 loma-asuntoa\nLuna Park Fréjus: 15 072 loma-asuntoa\nHomeAwayn avulla voit löytää itsellesi majapaikan myös monien muiden kohteen Fréjus nähtävyyksien lähettyviltä. Voit tarkastella haluamasi nähtävyyden lähellä sijaitsevia loma-asuntoja hakukenttämme avulla.\nTalot: voinko varata tämän loma-asuntotyypin kohteesta Fréjus?\nTietysti. Kohteessa Fréjus tarjolla olevat Talot: 2 340 kpl HomeAwayn sivustolla. Muihin suosittuihin loma-asuntotyyppeihimme kohteessa Fréjus kuuluvat:\nHuvilat: 2 109 lomakotia\nAsunnot/huoneistot: 7 569 lomakotia\nAsunto-/matkailuvaunut: 200 lomakotia\nVoinko löytää loma-asunnon, johon kuuluu uima-allas, kohteesta Fréjus?\nKyllä, voit valita haluamasi loma-asunnon, johon kuuluu uima-allas. Valikoimistamme löytyy 6 823 loma-asuntoa, joihin kuuluu uima-allas ja jotka sijaitsevat kohteessa Fréjus. Pääset tarkastelemaan valikoimissamme olevia loma-asuntoja hakukentän avulla.\nTutustu kohteen Fréjus lähellä sijaitseviin alueisiin\nIndokiinan sodan muistomerkki (Mémorial des Guerres en Indochine)\n15 397 loma-asuntoa\nMosquée Missirin moskeija\n15 005 loma-asuntoa\n16 249 loma-asuntoa\n14 922 loma-asuntoa


Kallio Racingille tasainen viikonloppu Portimaon paahtavassa helteessä - Kallio Racing\nKallio Racingille tasainen viikonloppu Portimaon paahtavassa helteessä\nEM Superstock 600-sarjan kauden neljäs osakilpailu ajettiin Portugalissa Autódromo Internacional do Algarven radalla. Radan sanotaan olevan kuin vuoristorata – eikä turhaan, sillä rata on erittäin haastava yhdistelmä ylä- ja alamäkiä sekä teknisiä mutkayhdistelmiä. Tiimin kuljettajat suoriutuivat kuitenkin viikonlopusta hyvin nousujohteisesti, molempien parannellen reippaasti viime vuotisia ennätyksiään.\nJo aika-ajo osoitti tämän viikonlopun kamppailuiden tasaisuuden, kun ensimmäiset 12 kuljettajaa olivat sekunnin sisällä. Niki Tuuli ajoi itsensä neljänteen lähtöruutuun, eron ollessa kärkeen vaivaiset 0,2 sekuntia. Kilpailussa Niki jäi ensimmäisiin mutkiin hieman ulkoreunaan ja menetti pari sijoitusta. Kärkiryhmässä ajoi tällä kertaa jopa 7 kuljettajaa joiden perässä Niki pysyi koko kilpailun. Maaliin imatralaismies ajoi 7. sijalle, vain 5 sekuntia kilpailun voittajan jälkeen.\n-Tänään ei vaan onnistunut sillä tavalla kuin olisi pitänyt. Kilpailun ollessa näin tiukkaa, on tämä välillä todella pienistä asioista kiinni. Nyt on vaan nollattava tilanne ja lähdettävä uusin mielin kohti Misanoa kahden viikon päästä. Tietysti siihen olen tyytyväinen että vauhti oli viikonloppuna jälleen kärkiryhmän kanssa samalla tasolla, Niki kertoo.\nEemeli Lahti puolestaan ajoi aika-ajossa sijalle 11, ja starttasi kilpailuun neljännestä rivistä. Mies kertoo olevansa erittäin tyytyväinen viikonloppuun ja mekaanikkojen kanssa tehdyt säätömuutokset pyörään onnistuivat todella hyvin. Eemeli ajoi hyvän kilpailun sijalle 10, eikä maaliin tullessa ero voittajaan ollut kuin 6 sekuntia.\n-Viikonlopun alku oli ehkä hieman tahmea ja lämpö teki olon välillä todella tukalaksi. Saatiin tiimin kanssa kuitenkin pyörä harjoitusten ja aika-ajon aikana todella hyväksi ja kilpailuun mennessä ajaminen helpottui paljon. Ensi kierrosten vaikeuksien jälkeen sain ajatukset kasattua ja ajaminen tuntui todella hyvälle. Ajoin omasta mielestäni urani parhaan kilpailun ajollisesti, Eemeli kertoo tyytyväisenä.\nPisteiden kannalta viikonloppu oli tiimille kohtalainen, sillä Niki pysyi pisteissä viidentenä eron ollessa toisena olevaan Caricasuloon vain 14 pistettä. Eemeli nousi pisteillä sijalle 10.\n-Odotukset olivat tietenkin korkealla, mutta ihan tyytyväisenä täältä lähdetään kohti kahden viikon päästä ajettavaa Misanon osakilpailua. Molemmat kuljettajat ajoivat kuitenkin nousujohteisesti koko viikonlopun, ja mikä tärkeintä, saatiin kuitenkin tärkeitä pisteitä, tiimipäällikkö Vesa Kallio myhäilee.\nKausi jatkuu 19.-20.6 Marco Simoncellin mukaan nimetyllä Misanon radalla Italiassa.


Viikon jäsen: P&P Fitness Center - Turun kauppakamari\nViikon jäsen: P&P Fitness Center\nP&P Fitness Center on kuntosalitoimintaa harjoittava yksityisomistuksessa oleva osakeyhtiö. Yritys tarjoaa asiakkailleen erittäin laadukkaan toimintaympäristön, laajoilla aukioloajoilla, keskeisellä sijainnilla sekä hyvällä hinta-laatusuhteella. P&P Fitness Centerin palveluihin kuuluu kuntosalipalveluiden lisäksi lisäravinnemyynti, solarium sekä treeni- ja ruokavalioneuvonta. Tiloissa toimii myös Hierojapalvelut.fi, joka on erikoistunut fascia- ja lihaskalvomanipulointiin perinteisen hieronnan lisäksi.\nYrityksen toimitusjohtaja ja yrittäjä Pasi Inkinen kertoo yrittämisen kipinän asuneen hänessä jo pitkään. Inkinen perustin 1990-luvun loppupuolella toiminimen, jonka avulla hän teki muun muassa alihankintatöitä sukeltajana Olkiluodossa ja Mäntyluodossa. 2000-luvun alussa Inkinen alkoi vaimonsa kanssa kahvilayrittäjäksi ”Länsitorilla”, joka sijaitsi Länsikeskuksessa Markulantien ja Viilarinkadun risteyksessä.\nToritoimintaan ei saatu mukaan tarpeeksi yrittäjiä ja Inkisen mukaan se kuivui muutaman toimintavuoden jälkeen. Seuraavaksi hän perusti ystävänsä kanssa Turun ensimmäisen DNA-liikkeen Aninkaistenkadulle. Kuntosalitoiminta oli kuitenkin ollut miehen elämässä mukana aina.\n”Olen aloittanut kuntosalitreenin jo 1980-luvun puolessa välissä, kun halusin mennä suorittamaan varusmiespalvelusta erikoisjoukkoihin, johon oli aika haastavat fyysiset testit. Harrastus on jatkunut aktiivisena koko ajan johtuen osittain myös töistäni palomies. ja pelastussukeltajana. 1990-luvun lopussa osallistuin Fitness-kilpailuihin, ja silloinen ystäväni toimi maahantuojana Panatta-merkkisille Italiassa valmistetuille kuntosalilaitteille. Olin monesti hänen apunaan toimittamassa laitteita kuntosaleille ympäri Suomea. Kyseisellä kaverilla oli pitkään kytenyt halu perustaa Turkuun kuntosali. Markkinatilanne ei vaan ollut suotuisa, koska suuret kuntosalitoimijat olivat juuri muutamaa vuotta aiemmin tulleet myös Suomen markkinoille.\nOtollinen aika tuli kuitenkin vuonna 2002, kun Eerikinkatu 7:ssä sijainnut M&M kuntotalo lopetti toimintansa.\n”Ystäväni pyysi minua yhtiökumppaniksi uuteen kuntosaliyritykseen, mutta en ollut silloin vielä kovin innostunut asiasta johtuen siitä, että minulle ja vaimolle oli juuri syntynyt esikoinen vuonna 2001 ja seuraavana syksynä olisi tulossa toinen. Samaan aikaan toimin myös virassa sekä pyöritin toisen ystäväni kanssa DNA-liikettä. Jollain tavalla ystäväni onnistui kuitenkin ympäripuhumaan minut, ja perustimme kyseisen yrityksen puoliksi. Meillä oli puolellamme se, että saimme yhtiökumppanini maahantuontiyrityksen kautta kuntosalilaitteet ilman väliportaita suoraan tehtaalta”, Inkinen kertoo.\nVuonna 2010 hän lunasti ystävänsä osuuden yrityksestä ja jatkoi toimintaa yrityksen ainoana omistajana. Inkinen kertoo, että yrityksen nimi P&P Fitness Center herättää aika ajoin kyselyjä. Nimen takaa löytyy mielenkiintoinen tarina.\n”Kun rekisteröimme kyseistä markkinointinimeä kaupparekisteriin, se oli aluksi muodossa Fitness Center. Meille tuli ilmoitus hiukan ennen kuntosalin avaamista, että nimeä ei hyväksytä johtuen sen ”yleisnimestä”. Nimen olisi pitänyt olla tarkemmin profiloitu. Koska samalla paikalla oli ollut aikaisemmin M&M kuntotalo niin teimme nopean päätöksen, että yrityksestä tulee P&P Fitness Center johtuen siitä, että molempien perustajat olivat nimeltään Paseja. Nyt kun olen omistanut yrityksen yksin kahdeksan vuotta, en ole lähtenyt muuttamaan nimeä. Koska minulla on kaksi poikaa, voi sanoa, että P&P tarkoittaa Pasi & Pojat tai ehkä joskus tulevaisuudessa Poika & Poika.\nYrityksensä tärkeimmäksi menestystekijäksi Inkinen nostaa asiakaslähtöisen palvelun. Yritys ei myöskään juokse trendien perässä.\n”Olemme pysyneet irti hetken muoti-ilmiöistä, ja keskittyneet kokoajan perusasioiden tekemiseen mahdollisimman hyvin. Meidän asiakkaillemme treenaaminen on yleensä enemmänkin elämäntapa.\nKyseinen toimintamalli ei ole ehkä tuonut niin paljon liikevaihtoa kuin se, että olisimme enemmän ratsastaneet uutuuksien mukaan. Olemme kuitenkin erittäin tyytyväisiä tapaamme toimia ja olemme saaneet toiminnallemme vahvistusta niin vanhoilta kuin myös uusilta asiakkailta”, Inkinen sanoo.\nYrityksen suurimmat haasteet ovat vuosien varrella liittyneet kuntosalien räjähtäneeseen määrään sekä uusien asiakkaiden hankintaan.\n”Viimeisten viiden vuoden aikana alueen kuntosalimäärä on miltei tuplaantunut. Kansainväliset budjettisaliketjut ovat tuoneet mukanaan aggressiivista hintamarkkinointia, johon me emme ole kuitenkaan lähteneet, koska se ei palvele kanta-asiakkaitamme eikä tue meidän näkemystämme laadukkaasta kuntosalipalvelusta. Asiakkaamme ovat olleet erittäin uskollisia ja vaihtelua toisiin saleihin on vähän. Kärsimme tietenkin myös parkkipaikkaongelmista samoin kuin monet muut keskustassa toimivista yrityksistä”, Inkinen kertoo.\nVarsinais-Suomessa on tällä hetkellä hyvä noususuhdanne käynnissä, mikä Inkisen mukaan heijastuu moneen alaan.\n”Näen itse näkymät talouden suhteen suotuisina. Olemme opiskelijakaupunki, jossa asuu muutenkin paljon meille potentiaalista asiakaskuntaa”, hän toteaa.\n”Ensiksi kiitän toimintaanne ja sen suomia mahdollisuuksia. Samalla toivotan terveisiä kaikille yksityisyrittäjille, jotka ovat maamme selkäranka.\nHaluan myös tässä yhteydessä tarjota kaikille yrityksille yrityssopimustamme, joka on erittäin edullinen. Sen avulla työnantaja voi antaa työtekijöilleen ja itselleen mahdollisuuden monipuoliseen liikuntaan. Ottakaa rohkeasti yhteyttä, niin kerron lisää sopimuksesta, johon alustavasti voi tutustua täällä.


62,5 m² Laajavuorentie 6 C 104, 01620 Vantaa Kerrostalo 3h myynnissä - Oikotie 16178290\n315 690 €●62,5 m²\nLaajavuorentie 6 C 104, Martinlaakso, Vantaa●3h+kt\nNyt 2 vuoden vastike-etu Vantaan Neulansilmässä! Kun teet kaupat 1.6.-31.8.2021 aikana, maksamme puolestasi 2 vuoden hoitovastikkeet. Kysy lisää asuntomyynnistämme ja sovi yksityisesittely.\nKoteja eri elämäntilanteisiin erinomaisten yhteyksien varrella Martinlaaksossa. Bussit kulkevat lähes kotiovelta ja junalla tai autolla liikut näppärästi. Täällä asut palveluiden ja luonnon lähellä. Muuttovalmiissa Neulansilmässä on jäljellä enää muutama kaksio ja kolmio. Asuntoihin lisätilaa tuovat suuret lasitetut parvekkeet. Yhtiön autopaikat ovat kaksitasoisessa pysäköintirakennuksessa, josta löytyy latauspisteitä myös sähköautoille.\nNeulansilmä sijaitsee erinomaisella paikalla Martinlaakson rauhallisemmalla laidalla. Täällä luonto on edelleen läsnä vehreine pihapuisto- ja metsäalueineen. Lähikauppa löytyy viereiseltä tontilta ja juna-asema sekä ostoskeskus noin puolen kilometrin päästä. Martinlaakson keskustaa ja asemanseutua on viime vuosina uudistettu. Sen myötä palveluja on tullut lisää ja alueen viihtyvyyteen on panostettu.\n90,32 € / kk\n215,32 € / kk\nLiiketila 80,00 €/kk\nMartinlaakson Huolto / p.09 878 051 / asiakaspalvelu@martinlaaksonhuolto.fi\nheikki.karttunen@realia.fi, Realia Isännöinti Oy


Toiko Sipilä-uutinen potkut toimittajalle? Asia käsitellään oikeudessa - MTVuutiset.fi\nSuomen Journalistiliiton (SJL) mukaan Suomen Yrittäjien julkaisuja kustantava Sypoint Oy hylkäsi sovintoesityksen entisen toimittajansa koeaikapurusta.\nKoeajalla olevan toimittaja Teppo Kuittisen työsuhde purettiin yllättäen lokakuussa 2014. Tämä tapahtui vain muutama päivä sen jälkeen kun toimittaja oli kirjoittanut Yrittäjät.fi:hin keskustan puheenjohtajan Juha Sipilän haastattelun otsikolla ”Sipilä: ’Suomi vaipunut apatiaan, virkamiesten määrä alas kymmenillä tuhansilla’”. Myöhemmin otsikkoa lyhennettiin.\nYrittäjät.fi:n päätoimittaja kertoi Kuittiselle jutun julkaisua seuraavana päivänä, että jutusta on noussut ”aikamoinen haloo” Sipilän esikunnassa.\nToimittajan asiamiehenä tapauksen selvittelyssä toiminut lakimies Jussi Salokangas Journalistiliitosta pitää potkujen perusteita epäasiallisina.\n– Sipilä-uutinen julkaistiin lauantai-iltana, päätoimittaja soitti sunnuntaina kolme kertaa tarkistaakseen jutun paikkansapitävyyden ja maanantaiaamuna työsuhde purettiin. Onko työnantaja sunnuntai-iltana Sipilä-tapaukseen mitenkään liittymättä pohtinut, että Teppo ei sovellukaan työhönsä? Hieman aikaisemmin työnantaja oli antanut Tepolle samppanjapullon hyvästä työsuorituksesta, Salokangas sanoi SJL:n tiedotteessa viime syksynä.\nKuittisen entinen työnantaja pitää yhä kiinni siitä, etteivät Kuittisen työsuoritus ja soveltuvuus tehtävään vastanneet työnantajan odotuksia.\nToimittaja Kuittinen arvioi, että Suomen Yrittäjien reagointi Sipilä-uutiseen "on nyt ymmärrettävää siksi, että Yrittäjät on päässyt ensimmäisen kerran järjestön historian aikana kuultavaksi hallitusneuvotteluissa."


Luotettava suomalainen Gaming Club Casino arvostelu\nHome > Kasinokatsaus > Gaming Club\nGaming Club -kasinolla pelaaminen\nKun teet valintasi kaikkien Suomessa tarjolla olevien nettikasinoiden joukosta, haluat olla varma siitä, että valitsemasi nettikasino kohtelee sinua hyvin ja tarjoaa sinulle viihdyttäviä kasinopelejä tuntikausiksi. Tässä me tulemme kuvaan mukaan; kerromme parhaista nettikasinoista ja annamme sinulle yhteenvedon siitä, mitä on odotettavissa. Gaming Clubiin tutustumalla vältät virheet, sillä se ei ainoastaan ole yksi parhaista kasinoista, vaan myös ensimmäinen Suomessa ja muualla maailmassa esitelty nettikasino.\n20 vuotta Gaming Clubia\nGaming Club lanseerattiin vuonna 1994; se oli ensimmäinen nettikasino, joka tarjosi kasinopelejä verkossa. Se oli edelläkävijä digitaalisessa peliteknologiassa, jota tänä päivänä käyttää lähes joka toinen nettikasino. Niiden vuosien aikana, joina Gaming Club on pelaajia palvellut, kasino on parantanut järjestelmiään kuukausittain, pyrkien jatkuvasti luomaan paremman nettikasinokokemuksen asiakkailleen.\nGaming Club tarjoaa asiakkailleen yli 450 kasinopeliä, joista jokainen antaa todenmukaisen ja aidon pelikokemuksen. Löydät taatusti kaikki nettikasinopelit, jotka voit suinkin kuvitella – pelit, kuten blackjack, pokeri, ruletti, nopat, baccarat ja peliautomaatit ovat vasta alkua.\nGaming Clubin lisäominaisuudet\nJotta käyttäjäkokemuksesi olisi unohtumaton, Gaming Club tarjoaa kokonaisvaltaisesti loistavan kokemuksen, kaikilla sen pelikulttuurin pienillä yksityiskohdilla höystettynä. Maailmankuulun Datacash Ltd:n kanssa yhteistyötä tekevä Gaming Club tarjoaa asiakkailleen kaikista parhaat sähköiset rahoitusmuodot, henkilötietojesi suojaamiseen suunnitellut ensiluokkaiset turvallisuustoimenpiteet sekä kanta-asiakasohjelman, joka haastaa muut Suomessa toimivat nettikasinot.\nKokenut tukitiimi käsittelee ammattitaidolla kaikki toimesi, aina rekisteröitymisestä jättipottisi lunastamiseen saakka, joten haluat varmasti palata takaisin yhä uudestaan ja nauttia Gaming Club -kasinon tarjoamasta mukavuudesta ja jännityksestä.\nMicrogamingin tarjoama kasinopalvelu\nGaming Club oli kaikkien aikojen ensimmäinen verkkokasino, mutta se oli myös ensimmäinen, joka käytti Microgaming-yhtiön erittäin arvostettuja ohjelmia. Aikaa on nyt kulunut jo yli 20 vuotta, ja kasinon ja pelintarjoajan keskinäinen suhde on edelleen yhtä vahva kuin syntyessään. Microgamingin ansiosta Gaming Club pystyy tarjoamaan yli 450 verkkokasinopeliään, jotka kattavat aivan kaiken videokolikkopeleistä videopokeriin – ja niiden väliin mahtuu mainioita pöytäpelejä ja raaputuskorttipelejä. Gold Series -sarja kortti- ja pöytäpelejä on heti verkossa pelattavien videokolikkopelien jälkeen yksi Microgamingin merkittävimmistä panoksista verkkokasinopelien maailmaan. Kortti- ja pöytäpelien Gold Series loi perusteet sille, miten laatia verkkoblackjackin ja verkkoruletin kaltaisia pelejä Internet-markkinoita varten. Vaikka kyseiset pelit kehitettiin jo vuosikausia sitten, ne uhmaavat edelleen ajan hammasta.\nNykypäivän teknologiaympäristössä, jossa puhelimemme ovat osoittautuneet eniten käyttämiksemme laitteiksi, olisi huono ratkaisu olla tarjoamatta kasinopelejä myös mobiililaitteille. Toivottakaamme siis tervetulleeksi Gaming Club Mobile, ratkaisu mukana kannettaviin rahapeleihin ja voittoihin liikkeellä oltaessa. Se ottaa huomioon sekä Android- että iPhone-laitteet, ja tämä tarkoittaa niin älypuhelimia kuin tablettejakin. Gaming Club Mobile Casinosta löytyvät kaikki samat tietoturvaominaisuudet kuin alkuperäisestä verkkokasinostakin, mikä merkitsee turvallisen rahapeliympäristön varmistamista pelaajan kulloisestakin olinpaikasta riippumatta. Tarjolla ovat kaikki samat pelikategoriat, joten voi huoletta odottaa pääsevänsä nauttimaan sellaisista tosiklassikoista kuin Mermaid Millions, Tomb Raider™, Thunder Struck ja monista muista mobiilikolikkopeleistä.\nGaming Club on täysin säädelty kasino, eli se toimii lainsäädännön ja säädösten puitteissa. Kasinon lisenssistä vastaava taho on Maltan peliviranomainen Malta Gaming Authority, joka on yksi maailman vanhimmista, tunnetuimmista ja arvostetuimmista säätelyelimistä. Akronyymillä MGA tunnettu virasto erikoistuu etäpelaamiseen ja antaa Gaming Clubin kaltaisille toimijoille tarvittavaa painoarvoa ja tukea, jotta kasino voisi tarjota pelejä tietyissä maailmankolkissa. MGA varmistaa, että sen lisensoimien kasinoiden tulee:\nSuojella alaikäisiä ja haavoittuvassa asemassa olevia henkilöitä\nTurvata pelaajien oikeudet\nEdistää vastuullista pelaamista turvallisessa ympäristössä\nVarmistaa pelien ja pelilaitteiden loukkaamattomuus\nPitää rahapelit vapaina rikollisesta toiminnasta


Osta kaikki593,70 €\n- Genaissance – äärimmäinen seerumi Genaissance optimoi ihon potentiaalia antaen sille uudistunutta hehkua, kiinteyttä ja tasaisen ihonsävyn. Ihosta tulee kuin uudestisyntynyt. Genaissance sisältää ainutlaatuisia merestä peräisin olevia ainesosia ja kiteytettyä Miracle Broth™ -yhdistelmää, joka on tehokas tiiviste ainutlaatuisesta La Mer Miracle Broth™ -yhdistelmästä. Kiteitä voidaan valmistaa vain erittäin pieniä määriä äärimmäisen tehokkaan vaikutuksen varmistamiseksi.\n'- Genaissance – äärimmäinen seerumi\n- häivyttää tehokkaasti kaikki ikääntymisen merkit\nOta seerumia 4 tippaa sormenpäihin ja levitä hellävaraisesti kasvoille ja kaulalle. Käytä aamuin illoin Genaissance The Infused Lotion- tai Treatment Lotion -emulsion jälkeen ja ennen Creme de La Mer -suosikkivoidettasi.


Seinäjoen seudulla tarvitaan sijaiskoteja erityisesti kissoille - ePressi\nSeinäjoen seudulla tarvitaan sijaiskoteja erityisesti kissoille\nSeinäjoen seudun eläinsuojeluyhdistys Ssesy ry:lle tulevien kodittomien eläinten määrä on moninkertaistunut, kun eläinsuojeluyhdistyksen toiminta on tullut tutuksi yhä laajemmalle yleisölle. Yhdistykselle tulee yhteydenottoja esimerkiksi löytökissoista lähes päivittäin. Sen myötä uusien sijaiskotien tarve kasvaa jatkuvasti.\nSsesy vastaanottaa vuosittain satoja löytöeläimiä. Niistä valtaosa on kissoja, mutta yhdistykselle tulee aika-ajoin myös koiria ja kaneja. Löytöeläimille etsitään yhdistyksen kautta uudet kodit. Ennen luovutusta uuteen kotiin yhdistys hoidattaa eläimet kuntoon eläinlääkärissä. Esimerkiksi kissat madotetaan, sirutetaan, rokotetaan ja leikataan. Viime vuonna yhdistyksen kautta lähti uusiin koteihin 179 eläintä. Niistä kissoja oli 158, koiria 18 ja kaneja 3.\nKoska Ssesyllä ei ole löytöeläimille erillisiä tiloja, sijoitetaan heitteillä olevat eläimet yhdistyksen sijaiskoteihin. Sijaiskodit ovat tavallisia koteja, joissa eläimet elävät perheenjäseninä siihen asti, kunnes oma koti löytyy. Ssesy korvaa sijaiskodeille hoidossa olevien eläinten ruoka-, hiekka-, eläinlääkäri- ja muut kulut. Tällä hetkellä yhdistyksellä on vajaat 40 sijaiskotia, ja kotia etsiviä eläimiä niissä on noin 60.\nSijaiskodeissa asuvien eläinten hoitoon tarvitaan myös ruokalahjoituksia sekä rahallista tukea esimerkiksi eläinlääkärikuluihin.\nJos olet kiinnostunut sijaiskotitoiminnasta tai muusta vapaaehtoistyöstä kodittomien eläinten hyväksi, ota yhteyttä Ssesyn hallitukseen osoitteeseen tassulliset@gmail.com. Lisätietoa toiminnasta löytyy osoitteesta ssesy.fi.\nKuva: Jouko Torssonen. Kuvassa on yhdistyksen kotia etsivä Lissu-kissa.\nSeinäjoen seudun eläinsuojeluyhdistys on täysin vapaaehtoisvoimin toimiva yhdistys, joka pyrkii parantamaan eläinten asemaa toimialueellaan.\nSEY Suomen Eläinsuojeluyhdistysten liitto on aloittanut valtakunnallisen kampanjan uusien sijaiskotien löytämiseksi, sijaiskotitoiminnan tukemiseksi sekä toiminnan tunnetuksi tekemiseksi. SEYn 42 jäsenyhdistyksestä 18 on mukana kampanjassa, jolla etsitään sijaiskoteja ensisijaisesti kissoille ja koirille, mutta myös muille eläimille. Sijaiskoteja tarvitaan muun muassa pääkaupunkiseudulla, Pirkanmaalla, Satakunnassa, Seinäjoella, Oulussa, Kotkassa, Lappeenrannassa ja Joensuussa.\np. 045 134 6905\np. 040 417 8626


Jättimatkustajalaivan suunnittelu antoi potkua – Elomaticin liikevaihto nousi 72 miljoonaan euroon | Turkulainen\nJättimatkustajalaivan suunnittelu antoi potkua – Elomaticin liikevaihto nousi 72 miljoonaan euroon\nElomatic Oy:n liikevaihto kasvoi vuonna 2017 yli 30 prosenttia ennätykselliseen 72 miljoonaan euroon. Henkilökunnan määrä nousi yli 850:een. Näkymät ovat yrityksen mukaan positiiviset. Yritys ennustaa kasvua myös vuodelle 2018.\nMerkittävin mutta ei ainoa tekijä erityisen vahvan kasvun takana on Marine-toimialan Global-luokan jättimatkustajalaivan suunnitteluprojekti saksalaiselle MV Werftenille. Myös Elomaticin muille toimialoille ja tytäryhtiöille vuosi 2017 oli tuloksellisesti ja työmäärällä mitattuna erinomainen.\n– Monien haasteellisten vuosien jälkeen olemme päässeet liiketoiminnassa toivotulle tasolle. Tämä on saavutettu hyvällä omalla työllä, oikealla asenteella ja yleisen markkinatilanteen parantumisella, sanoo Elomatic-konsernin toimitusjohtaja Patrik Rautaheimo.\nElomaticilla on toimisto Turun Itäisellä Rantakadulla.


#luovaveto #vaikuttavuutta #pohjoissavo\nTag: #luovaveto #vaikuttavuutta #pohjoissavo\nPosted 15/01/2021 23/02/2021 Raisa LeinonenPosted in Vaikuttavuus\nKun hevimuusikko irrottaa hetkeksi kitarasta, hän koodaa ja sijoittaa. Kuopiolaisen Demilich-metallibändin keulahahmo, kitaristi ja vokalisti Antti Boman ottaisi heti kaverikseen tekoälyn, jos se vain olisi mahdollista. ”Minulla on niin valtavasti visioita ja ideoita, etten ehdi toteuttaa niitä. Tekoälyn kanssa asiat tapahtuisivat nyt. Nykyinen tekoäly ei vielä ajattele, eikä tee päätöksiä. Se kehittyy kuitenkin koko ajan […]


6 merkkiä lisätty , 3 kuukautta sitten\nVersio 19. elokuuta 2020 kello 22.22 (muokkaa)\nVersio 13. lokakuuta 2020 kello 07.33 (muokkaa) (kumoa)\n[[Tiedosto:Paul Cézanne 125.jpg|thumb|leftright|200px|''Madame Cézanne kasvihuoneessa'', 1892.]]\n[[Tiedosto:Le Meurtre, par Paul Cézanne, Yorck.jpg|thumb|leftright|200px|''Murha'', n. 1870.]]\nCézanne maalasi monipuolisesti maisemia, asetelmia, muotokuvia ja ryhmäkuvia. Aihe ei kuitenkaan ollut hänelle erityisen tärkeä, vaan paremminkin pelkkä lähtökohta maalauksellisen ongelman pohtimiselle. Hieman kärjistäen voidaan sanoa, että aihe oli hänelle pelkkä tekosyy, jonka avulla hän sai mahdollisuuden kokeilla erilaisia sommitelmia ja värityksiä. Niinpä hänen muotokuvistaan puuttuu kohteen psykologinen tarkastelu, ja niitä on jopa kuvailtu sanalla ”ihmisasetelma”. Kaikenlainen aistillisuus ja leikittely puuttuu hänen taiteestaan. Hän ei myöskään kerro mitään omista tunteistaan. Taidehistorioitsija [[Göran Schildt]]in sanoin: ”Cézannen taulu on oma sulkeutunut maailmansa, josta mitkään ajatukset eivät johda käytännön elämään ja joka ei edellytä minkäänlaista inhimillistä osallistumista – hän ei vetoa tunteisiin, vaan tarjoaa ’vain’ maalatun kankaan.”<ref>Schildt, s. 73</ref> Cézanne ei siis 1800-luvun [[romantiikka|romantikkojen]] tavoin pyrkinyt herättämään katsojassa voimakkaita tunteita, vaan loi taidetta puhtaasti taiteen vuoksi.\n[[Tiedosto:L'Estaque et le Château d'If, par Paul Cézanne.jpg|thumb|200px|''Näkymä L'Estaquen kylään'', 1883-18851883–1885.]]\n* [https://yle.fi/aihe/artikkeli/2006/09/08/cezanne-helsingissa Ylen Elävä arkisto – Cézannen näyttely Helsingissä (1954)]\n* Ranskalainen elokuva « Cézanne et moi » vuodelta 2016 kertoo Emile Zolan ja Paul Cézannen ystävyydestä.[https://fr.m.wikipedia.org/wiki/Cézanne_et_moi]\nNoudettu kohteesta ”https://fi.wikipedia.org/wiki/Toiminnot:MobileDiff/19230707”


Pelillisyys voi parantaa maailmaa | Aikalainen\nhelmikuu 18, 2011 - Kulttuuri, Yhteiskunta, Yliopisto\nPelitutkimuksen professori saa kuvitelmista voimaa. Frans Mäyrä uskoo pelien hyödyttävän yhteiskuntaa. Pelit käyvät esimerkiksi osallistuvan demokratian työkaluiksi, ja pelien maailma voi opettaa ratkaisemaan erilaisia ongelmatilanteita.\nPeleistä on maailmanparantajaksi, uskoo pelitutkimuksen professori Frans Mäyrä.\nEsimerkiksi tietokone- ja konsolipelien maailmassa käytetään jopa tuhansia tunteja erilaisten visaisten ongelmien ratkaisemiseen. Mäyrän mukaan tuon energian voisi aivan hyvin kohdistaa ympäröivän yhteiskunnan ja vaikkapa työn ongelmien ratkaisuun.\n– Hyvinkin erilaisia asioita voidaan pelillistää, Mäyrä sanoo.\nKansainvälisesti aihepiiristä keskustellaan parhaillaan kiivaasti käsitteen gamification alla.\nSopivalla tavalla suunniteltu peli voi ohjata ihmisen toimimaan uusilla tavoilla arjessaan. Siksi myös aktivismi on löytänyt tiensä pelien luomaan vaihtoehtotodellisuuteen.\n– Esimerkiksi ympäristömuutokseen tai luonnonvarojen loppumiseen otetaan kantaa peleillä, jotka pyrkivät muuttamaan ihmisten ajattelu- ja toimintatapoja, koska pelithän ovat toimintaa.\nPeli opettaa aktiiviseen ongelmanratkaisuun\nKunnianhimoisimmissa visioissa pelit opettavat aktiivisen ongelmanratkaisuasenteen. Näin asian on nähnyt muun muassa pelialaa tutkinut ja kehittänyt Jane McGonigal.\n– Pelillisyys sopii erittäin hyvin yhteen konstruktiivisen oppimisihanteen kanssa. Ihmiset itse kohtaavat ongelmia, alkavat ongelmaperusteisesti kokeilla erilaisia taktiikoita sekä keräävät erilaisia materiaaleja, aineistoja ja tietämystä, joiden avulla he pystyvät pääsemään ongelman ympärille ja ymmärtämään aidosti, mistä siinä on kysymys, Mäyrä selittää.\nMäyrän mukaan pelillisillä simulaatioilla voisi olla merkittävä rooli osallistuvassa demokratiassa. Ihmiset voisivat käsitellä esimerkiksi oman kaupunginosansa ongelmia pelissä, jossa ongelmat on selkeästi visualisoitu ja pelaajille annettu erilaisia mahdollisuuksia vaikuttaa. Tällaiset toteutukset on todettu hyvin motivoiviksi.\n– Aktiiviseen, omaan tekijyyteen ja oppijuuteen pohjautuva asennoitumistapa on vasta hiljalleen valtaamassa alaa.\nPelillisyys on laajentunut yhteiskuntaan. Mäyrän mukaan sitä on opittu käyttämään hyväksi muun muassa opetuksessa, televisioviihteessä, markkinoinnissa ja poliittisessa kampanjoinnissa.\nMotivaationa on ollut pelien parissa kasvaneiden sukupolvien nousu. He odottavat luontevasti pääsevänsä vuorovaikutukseen sisältöjen kanssa niin, että he eivät toimi pelkkinä vastaanottajina.\nPelaaja osaa suunnitella paremman yhteiskunnan\nEi-pelaajiksi itsensä mieltävät suhtautuvat pelaamiseen usein negatiivisesti. Pelaajia on kritisoitu vetäytymisestä tästä maailmasta eskapistisen viihteen pariin, fantasiatodellisuuteen.\n– Jotkut pelaajat ovat kääntäneet asetelman nurinpäin ja sanoneet, että jos pelaajat olisivat suunnitelleet yhteiskunnan, se ei koskaan olisi ollut näin epämotivoiva ja huonosti ihmistä palkitseva. Ihminen voi jäädä irralleen lähiöön tuijottelemaan pihalle ilman, että yhteiskunta selkeästi tarjoaa mitään etenemisen mahdollisuuksia.\nMäyrän mukaan kaikenlaisia ongelmanratkaisun keinoja on mahdollista käyttää ja kokeilla ennakkoluulottomasti pelimaailmassa. Pelit voisivat ravistella tuoreita ajatusmalleja myös yhteiskuntaan.\n– Monissa yrityksissä, joissa täytyy kyetä tekemään päätöksiä hyvin nopeasti, harjoitellaan pelillisten simulaatioiden keinoin. Ei ole estettä, miksei yhteiskunnassa laajemminkin käytettäisi pelillisiä harjoituksia, joitten kautta voidaan päästä tehokkaampiin lopputuloksiin ja oivaltavampiin ratkaisumalleihin.\nNyt vakiintuneisiin kaavoihin kuuluu, että tahollaan kukin odottaa jonkun vastuullisen asiantuntijan järkeilevän ongelmat omastakin puolestaan.\nTyöelämä kaipaa lisää leikillisyyttä\nPelillisyydeksi voidaan kääntää myös englanninkielinen lähikäsite playfulness. Frans Mäyrä suosii suomennosta leikillisyys, koska se haastaa yksioikoisen käsityksen siitä, mitä peli on, ja huomioi paremmin asenteen.\nLeikillisyys tuo mukanaan elämyksellisyyden ja miellyttävyyden sekä herättää luovuutta niissäkin töissä ja palveluissa, jotka tavallisesti jäävät ryppyotsaisiksi ja vain näennäisesti tehokkaiksi.\n– Voimme astua askelen sivulle ja kyseenalaistaa, pitääkö kaikkien istua tässä asennossa pöytien ääressä vai onko tehokkaampia, hauskempia ja osallistavampia tapoja tehdä sama asia, Mäyrä heittää.\nPaljon on puhuttu toisaalta työurien pidentämisen tarpeesta, toisaalta huonosta työssä jaksamisesta. Mäyrän mielestä leikillisyys auttaisi molemmissa.\nTekniikka on pelillisyyden tai leikillisyyden tavoittelussa vain väline.\n– Monet ammattimaisista pelisuunnittelijoista, jotka ovat luovimpia tuntemiani ihmisiä, eivät tarvitse mitään apuvälineitä tehdäkseen kysymyksestä kuin kysymyksestä leikillisen tai pelillisen luovan tilanteen.\nArkirooleista irrottavat viestintäympäristöt tai simulaatiot voivat löytää uusia tulokulmia, kannustaa, rikastaa ja vapauttaa toimimaan. Olennaista on löytää käsiteltävästä asiasta merkittävät tekijät ja saada ihmiset järjestelemään niitä uudesta näkökulmasta.\nTyöpaikoilla pelillisyyttä ja leikillisyyttä voi käyttää yhtä lailla työtavoissa kuin sisustamisessa. Tampereen yliopiston pelitutkimuslaboratoriossa on käsitelty seiniä kirjoitusta kestävillä pinnoitteilla sekä hankittu arkeen iloisen värisiä ja muotoisia huonekaluja. Ajatuksiaan voi visualisoida vaikka legopalikoilla, ja ihmisiä rohkaistaan löytämään uusia näkökulmia.\n– Tutkijoille jos kenelle luovuuden vaaliminen osana työkulttuuria ja työympäristöä on varmasti hyvin keskeistä.\nEnää pelit eivät ole vain lasten ja teini-ikäisten huvia. Pelaajien keski-ikä on noussut jo yli 35 vuoden, ja myös naiset pelaavat. Ylipäätään aiempaa useampi viihtyy pelien ääressä.\nViime vuodet on eletty pienpelien buumia. Samalla laajat pelit ovat tulleet entistä pitemmiksi, haastavammiksi, monipuolisemmiksi ja kiehtovammiksi.\nYli puolet suomalaisista pelaa ainakin kerran kuussa digitaalisia pelejä tietokoneella tai televisioon liitettävällä pelikoneella. Ei-digitaalista pelaamista, kuten lautapelejä tai sanaristikoita, lähestulkoon jokainen harrastaa ainakin joskus.\nNekin, jotka eivät ole varsinaisia peliharrastajia, voivat pelata vaikkapa tietokoneella pasianssia tai netin ilmaispelejä ajanvietteekseen, nollatakseen aivoja tai rentoutuakseen. Nettipelaaminen voi olla myös sosiaalista toimintaa.


JYKDOK-hakuohje | JYKDOK\nPerushaku kohdistuu kaikkiin saatavilla oleviin aineistoihin. Hakutulokset esitetään neljällä välilehdellä:\nOman kirjaston kokoelmat: sähköiset ja painetut aineistot sekä tietokannat\nHakukielenä voit käyttää mitä kieltä tahansa, mutta HUOM!:\nkäytä suomea, jos haet kotimaisia artikkeleita\nkäytä englantia, jos haet kansainvälisiä e-aineistoja\nKun alat kirjoittaa hakulomakkeelle kirjan tai lehden nimeä tai hakusanojasi, JYKDOK alkaa tarjota vaihtoehtoja, joista saatat löytää etsimäsi lähes heti ja voit edetä valitsemalla listalta sopivan vaihtoehdon:\nTietty kirja, opinnäyte tai lehti\nJos haluamaasi nimekettä ei tarjoudu automaattisesti, kirjoita kirjan tai lehden koko nimi: savitauluista satelliitteihin tai käytä hakusanan katkaisumerkkiä savitauluista satelliit*. Lainausmerkkien käyttö nimen ympärillä, esim. "luonnon tutkija", tai JYKDOKin tarjoama rajaus "Hae otsikoista" tuottavat yleensä tarkemman hakutuloksen. Videot: Kurssikirjat ja Painetut ja sähköiset lehdet\nKirjoita perushaun lomakkeelle tekijän nimi. Lainausmerkkien käyttö "virtanen matti" tai "matti virtanen" nimen ympärillä tai JYKDOKin tarjoama rajaus "Hae tekijöistä" tarkentaa haun tulosta.\nVoit hakea myös yhteisötekijällä: jyväskylän yliopisto.\nJos tiedät vain tekijän sukunimen, se kannattaa yhdistää johonkin kirjan otsikossa olevaan sanaan. Tarkemman haun saat käyttämällä lainausmerkkejä sekä nimen että sanan ympärillä: "atwood" "lady".\nKirjoita hakulomakkeelle aihettasi kuvaavia sanoja. Suomenkielisten hakusanojen valinnassa voit käyttää apuna Yleistä suomalaista asiasanastoa.\nKun haluat tehdä sanatarkan haun, laita sana lainausmerkkeihin: "sosiaalityö".\nKäytä fraasin ympärillä lainausmerkkejä: "world wide web".\nJos kirjoitat useamman hakusanan peräkkäin, esim. feminis* histor*, JYKDOK yhdistää sanat automaattisesti Boolen AND-operaattorilla. Katkaise hakusanat tähdellä *.\nValitse ensin välilehti sen mukaan, mitä aineistoja haluat hakutuloksiisi: Kirjaston kokoelmat, Varastokirjasto, Kotimaiset artikkelit, Kansainväliset e-aineistot:\nPudotusvalikossa voit tarkentaa hakua oletusarvosta Kaikki osumat:\nAihe: asia- ja avainsana, aiheluokka; feminismi; ”information technology”\nYhdistä sanat samassa hakukentässä Boolen operaattoreilla (OR/AND).\nHakukentät yhdistät toisiinsa pudotusvalikon vaihtoehdoilla: Kaikille näillä (AND), Millä tahansa näistä (OR) jne.\nUuden hakukentän/-hakuryhmän saat Lisää hakukenttä /Lisää Hakuryhmä -painikkeesta.\nPerushaun tulokset esitetään neljällä välilehdellä. Rajausmahdollisuudet vaihtelevat sen mukaan, minkä välilehden tuloksia olet selaamassa:\nTäsmennä hakutuloksia sivupalkin Rajaa hakua -suodattimilla: Organisaatio, Aineistotyyppi, Aihe jne. Saman suodattimen alavaihtoehdoista voit valita useamman (TAI/OR), esim. Aineistotyyppi: Väitöskirja TAI Aineistotyyppi: kirja.\nJärjestele hakutuloksia Järjestä-valikosta: Relevanssi, Uusimmat ensin jne.\nEnsimmäisessä hakutulosnäytössä näet kirjan tai lehden saatavuustiedot sekä linkin sijaintitietoihin. Elektroniseen aineistoon pääset "Verkossa saatavilla" -linkistä.\nOtsikkoa napauttamalla saat näytön, jossa näet tarkemmat saatavuustiedot ja pääset tekemään varauksen/varastotilauksen lainassa/varastossa olevaan painettuun aineistoon. Videot: Varaus lainassa olevaan kirjaan , Tilaus varastosta ja Tilaus Kuopion Varastokirjastosta\nVie viite -linkistä siirrät julkaisun tiedot RefWorks-viitteidenhallintaohjelmaan.\nVoit rajata hakusi kansainvälisiin e-aineistoihin heti valitsemalla:\nKansainvälisten e-aineistojen haku sisältää eri tiedontuottajien tietokantoja:\nHaku soveltuu artikkelihakuun silloin, kun tarpeesi ei ole tarkka tiedonhaku aiheestasi, vaan tarvitset muutaman artikkelin tai haluat kartoittaa, minkä verran aiheesta on yleensä kirjoitettu.\nArtikkelien, kirjojen yms. dokumenttien kokotekstit ovat saatavana yliopiston verkkoalueella olevilla koneilla niistä aineistoista, joihin Jyväskylän yliopistossa on käyttöoikeus.\nKansainvälisten e-aineistojen haku ei kata kaikkia JYKissä käytettävissä olevia tietokantoja. Esimerkiksi monitieteinen Web of Science -tietokanta ei sisälly tähän.\nSystemaattiset tieteenalakohtaiset tiedonhaut kannattaa tehdä tietokantojen omissa käyttöliittymissä. Niissä on käytettävissä tieteenalakohtaisia apuneuvoja: eri alojen sanastot eli tesaurukset ja tärkeitä rajausmahdollisuuksia (esim. ikäryhmät, sukupuoli, metodologia).\nLue lisää: Tiedonhankinta eri tieteenaloilla\nKäytettävissäsi on perushaku ja tarkennettu haku. Käytä molemmissa hakukielenä englantia.\nPerushaussa: kun kirjoitat hakusanat lomakkeelle, JYKDOK tarjoaa valmiiksi rajausvaihtoehtoa Vertaisarvioidut kokotekstit:\nTarkennetun haun lomakkeella voi muotoilla monimutkaisempia hakulausekkeita. Valitse pudotusvalikosta, miten haluat yhdistää samalla rivillä olevat sanat. Toisessa pudotusvalikossa voit tarkentaa hakua oletusarvosta Kaikki osumat. Rivit yhdistyvät toisiinsa AND-operaattorilla.\nToisin kuin perushaussa, JYKDOK ei tarjoa hakuvaiheessa rajausta vertaisarvioituihin kokoteksteihin. Voit itse rajata hakutulokset jälkikäteen haluamallasi tavalla sivupalkin Rajaa hakua -valikossa.\nKansainvälisten aineistojen hausta pääset takaisin paikalliseen hakuun klikkaamalla\nJYKDOK-logoa tai Kirjaston kokoelmat -hakunappulaa.\nKun tiedät tietokannan nimen, esim. ERIC, MLA, hae tietokannan nimellä tavallisessa JYKDOK-perushaussa ja valitse kirjoitettaessa avautuvasta valikosta Tietokanta.\nJos et tiedä tietokannan nimeä, voit selata tietokantoja tieteenaloittain JYKDOKin alkusivulla olevasta luettelosta\nVoit myös tehdä "tyhjän haun" eli napauttaa hakurivin suurennuslasia. Valitse Rajaa hakua -valikossa aineistotyypiksi Tietokanta ja Tieteenalaksi oma tieteenalasi, jolloin saat listauksen ao. alan tietokannoista. Tulosjoukko voi sisältää erityyppisiä alan tietokantoja, kuten viitetietokantoja, lehtipalveluita ja hakuteoksia. Voit tarkastella tietokantalistaa julkaisutyypeittäin sen mukaan, millaista aineistoa haluat etsiä, esim. artikkelit:\nListalta pääset Tietokannan omaan käyttöliittymään. Artikkelien, kirjojen yms. dokumenttien kokotekstit ovat saatavana yliopiston verkkoalueella olevilla koneilla niistä aineistoista, joihin Jyväskylän yliopistossa on käyttöoikeus. Kotoa käsin aineistoihin pääsee, kun aloittaa kirjautumalla JYKDOKiin yliopiston käyttäjätunnuksella ja salasanalla.


Viro laskee alkoholin verotusta heinäkuun alusta lähtien.\nSuperAlkon omistaja lupaa, että halvimman olutsalkun hinta painuu veroalen myötä alle 12 euroon. Albert Truuväärt\n29.06.2019 klo 14:55 (muokattu 29.06.2019 klo 14:57 )\nTallinnassa kaikki kauppiaat eivät vielä ole päättäneet mahdollisista hinnan pudotuksista.\nKauppiaat korostavat, että hintoja lasketaan ennen kaikkea sitä mukaa, miten tuottajat ja tukkurit laskevat omia hintojaan.\nTallinnan suosituimman ja edullisimman baarituopin hinta ei laske senttiäkään.\nTallinna on maanantaista lähtien taas märkä kaupunki, kun Viron veroale astuu voimaan ja pudottaa alkoholijuomien hintoja merkittävästi.\nAlkoholiturismi Viroon on hiipunut ja Latviaan kasvanut sen jälkeen, kun Viro ryhtyi kiristämään alkoholiverotustaan rajusti kaksi vuotta sitten. Nyt Viro yrittää kääntää kelloa takaisin päin pudottamalla oluen ja viinan veroa 25 prosentilla.\nSikahalpaa alkoholia Tallinnasta etsimään lähtevät suomalaiset saattavat kuitenkin pettyä, sillä hinnat eivät maanantaina romahda, vaikka laskevatkin paikka paikoin huomattavasti.\nSuuren Maxima-ruokamyymäläketjun Viron-toimitusjohtaja Marko Põder sanoo veroalen pudottavan olutpullon hintaa heti maanantaina alimmillaan vain 10 senttiä, mutta puolen litran viinapullo muuttuu jopa puolitoista euroa halvemmaksi.\n– Laskemme alkoholin hintoja veronkevennyksen verran, laskettuna verottomasta hinnasta. Jatkossa karsimme hintojamme sitä mukaa, kun sitä tekevät tukkukauppiaat ja tuottajat, Põder täsmentää.\nKun kello lyö 00.00\nTallinnan sataman alkoholikauppaa hallitsevan SuperAlkon omistaja Riho Maurer kertoo, että veroale painaa edullisimman olutsalkun hinnan Viron SuperAlkoissa taas alle 12 euroon.\n– Totta kai veron alentaminen vaikuttaa hintoihin alentavasti. Lupaan, että halvin olutsalkkumme maksaa Tallinnassa heti maanantaina 11,90 euroa, plus pantit, Maurer sanoo.\nHän sanoo myös viinan hinnan tippuvan SuperAlkoissa, sekä lonkeronkin, jos se on viinapohjaista.\n– Meillä on juomat verovarastossa, josta ne lähtevät kuljetukseen sunnuntain ja maanantain vastaisena yönä heti, kun kello lyö 00.00. Ehdimme laskea satojen juomien hintoja maanantaiaamuksi, ja lisää laskemme sitä mukaa kun ehdimme.\nMaurer uskoo veroalen houkuttavan Viroon lisää suomalaisia, mutta ei uskalla ennustaa, palautuuko suomalaisturistien määrä enää huippuvuosien tasolle.\n– Sitä ei tiedä kukaan, mutta varmaa on, että veron pudottamisella on myönteinen vaikutus Viron turismille.\nVaikka olutralli Latviaan on kasvanut litroissa mitattuna parissa vuodessa 30-kertaiseksi, myy SuperAlko Maurerin mukaan Virossa yhä reippaasti enemmän kuin Latviassa.\n– Meillä on Latviassa vain kolme myymälää, mutta Virossa yli 30.\nEuromääräisesti hinnat putoavat viinapulloissa enemmän kuin oluttölkeissä. AOP\nTallinnan vanhassa kaupungissa viinakauppaa pyörittävä Amintor-yrityksen omistaja Madis Eensaar on yksi niistä kauppiaista, jotka eivät vielä ole päättäneet veron pudottamisen vaikutuksia.\n– En tiedä vielä, miten käy. Katson ensin, että mitä kilpailijani tekevät ja teen sitten omat päätökseni, Eensaar sanoo.\nEensaaren mukaan se on ennen kaikkea tuottajien ja tukkuportaan käsissä, miten hinnat kaupoissa muuttuvat, jos muuttuvat.\n– Minulla on varastoja noin kuukaudeksi, ja ne juomat olen hankkinut nykyisellä verolla. Edullisempia juomia saan ostettua ehkä vasta maanantaista alkaen. Jos alan myydä vanhalla verolla ostettuja juomia uusilla matalammilla hinnoilla, kärsin tappiota.\nEensaar hymähtää muuttuneensa erittäin varovaiseksi sen jälkeen, kun viinaralli Viroon tyrehtyi pari vuotta sitten ja hän joutui sulkemaan suuren varastomyymälänsä Tallinnan satamassa.\n– Uskon, että veroalella on myönteinen vaikutus turismiin. Veikkaan, että se tuo suomalaisia takaisin Tallinnaan.\nMyös Rimi-ruokamarketeissa ollaan odottavalla kannalla pari päivää ennen maanantaita. Rimin viestintäjohtaja Katrin Bats korostaa, että hintoihin vaikuttavat monet muutkin tekijät eikä vain veron määrä.\n– Pitää muistaa, että uuden lain perusteella alkoholijuomat on asetettava virolaiskaupoissa nyt erillisen seinän taakse, jotta ne eivät enää ole kaikkien asiakkaiden katseiden alla. Tämäkin varmasti vaikuttaa myyntiin.\nBatsin mukaan Rimissä vasta odotellaan, että millaisin uusin hinnoin tavarantoimittajat alkavat myydä alkoholijuomia Rimille.\nTämä alkaa käydä ilmi ensi viikon kuluessa.\n– Varmasti pudotamme hintoja ja jo ensi viikolla, mutta vielä on mahdoton sanoa täsmällisesti, että paljonko.\nViron Prismoissa väkevän viinan ja oluen hintoja pudotetaan heti maanantaista alkaen niin, että puolen litran olut- ja lonkeropullo halpenevat keskimäärin 14 senttiä ja puolen litran viinapullo keskimäärin 1,5 euroa.\nVeroalen vaikutusta turismiin on vaikea ennustaa. AOP\nLaivayhtiöistä etenkin Tallink on pitänyt meteliä siitä, että sen alkoholihinnat putoavat Helsinki-Tallinna-reitillä veroalen verran heti maanantaina.\nTallink-konsernin viestintäjohtaja Katri Link lupaa 4,7-prosenttista ja vahvempaa olutta sisältävän 24 purkin salkun hinnan laskevan 12,90−15,90 euroon ja lonkerosalkun hinnan 14,90−19,90 euroon.\nPuolen litran vodkapullon Link lupaa maksavan maanantaista alkaen edullisimmillaan 6,90 euroa, kun nyt siitä joutuu pulittamaan vielä 8,90 euroa.\n−Veroalen vaikutusta myyntiin ei voi vielä ennustaa, emmekä ole täydentäneet laivojen varastoja mitenkään erityisesti veroalen vuoksi. Laivoille toimitetaan juomia myynnin mukaan tarvittaessa useita kertojakin päivässä, Link selvittää.\nTallinnan ravintoloissa ja baareissa hinnat joko putoavat ensi viikolla, tai eivät putoa. Suositun Steak-House Liivin omistaja Raul Sinclair sanoo, että hänen ravintolassaan oluen hinta on puristettu jo nytkin niin matalaksi, ettei siinä juuri ole laskemisen varaa.\n– Maanantaista alkaen myymme ison oluttuopin 3,50 eurolla, kun kaikkein kalleimmillaan se on maksanut meillä 4,50 euroa. Viinapaukun myymme halvimmillaan kolmella eurolla, Sinclair kertoo.\nTallinnan suosituimman oluttuopin hintaan Viron veroale sen sijaan ei vaikuta mitenkään. Se pysyy entisellään.\nTallinnan suosituin ja keskusta-alueen halvin oluttuoppi löytyy Ufo Pubista ja se maksaa 2,50.\n−Tuopin hinta jää samaksi, mikä johtuu siitä, että sen sisäänostohinta laskee veroalen vaikutuksesta vain 8,5 senttiä. Tuntuisi hölmöltä panna tuopin hinnaksi 2,42 euroa, Ufo Pubin omistaja Katrin Straus perustelee.\n150 vuotta täyttäviin Tallinnan laulujuhliin osallistuu liki yhtä monta esiintyjää kuin Kajaanissa on asukkaitaIL paikalla: Näin alkoholin hinta on laskenut Tallinnan-laivalla – suomalainen Kaj ei edes tiennyt veroalestaIL:n jättivertailu paljastaa: Viron suuri viina-ale ei riitä, alkoholi on jatkossakin halvempaa muualla Baltiassa - katso hinnat maalla ja merelläUusi yhteys Tallinnaan - tällainen on Eckerö Linen tuorein alus Pääkirjoitus: Alkoholin verokeskustelussa pitää katsoa myös Ruotsin hintoja


Netin kautta taphtuva tiedottaminen saavuttaa maantieteellisesti laajan ihmisjoukon, mutta jättää paitsioon sellaiset ryhmät, joilla ei ole mahdollista käyttää nettiä. Näin ollen, on hyvä järjestää sellaisia yleisötilaisuuksia, jotka ovat avoimia kaikille esim kaupunki/kylä kohtaisesti. Näistä tulisi tiedottaa kanavissa, joissa kohderyhmät (ei-netin-käyttäjät) saavutetaan. Onko se sitten sanomalehtien vai minkä kautta.\nMielestäni internetin (some, verkkosivut, sähköpostit) tulisi olla pääviestintäväline ja muu media (esim. lehdistö- ja radiotiedotteet) toimisivat täydentävänä viestintänä\nLehdistötiedote, lehtijuttuja, nettilomake, paikalliset kuulemistilaisuudet, kirjastoihin tiedotteet/julisteet ja paperiset lomakkeet.\nSaavutettavuuteen on kiinnitettävä huomiota sekä kuulemismenetelmien monipuolisuuteen.\nNetti, tilaisuudet ja myös paperikoneet ehkä.\nPainetut maakuntalehdet tulee muistaa.\nApplikaatiolla vahvalla tunnistautumisella. Ala ikäisille tunnistautuminen vanhempien suostumuksella.\nMillä alustalla suunnittelumahdollisuus onkaan, on tärkeää selkeästi ja selkokielisesti ilmaista, että kaikilla todella on mahdollisuus vaikuttaa. Jos asia ilmaistaan ohimennen kapulakielisesti niin luultavasti osallistuminen jää välistä.\nJärjestelmän saavutettavuuteen pitäisi kiinnittää erityistä huomiota.\nSome, netti, sähköpostit, koulut, tv ja radio\nJoskus 80-luvulla Ruotsissa asuessani oli tosi vaikuttavaa kun TV oli ikäänkuin kansalaisten käytössä: tuli kaikki tiedotukset mm försäkringskassanin haettavissa eduista. Suomen tv näytti parhaimmillaan jotain heikkoihin jäihin uppoamisia. Oli kyllä niinkuin pikkuisen eroa tiedottamisessa.


Ero tuo mukanaan monenlaisia tunteita | Hyväpetsloveflintriver.com\nSekä jättäjän että jätetyn kannattaa yrittää löytää positiivisia asioita erosta ja kirjoittaa ne paperille. Jättäjää auttaa myös neutraaleista tai. Ammattilaisten apua avioeron eri vaiheisiin. Kumpi on erossa jättäjä ja kumpi jätetty? Ilmoitus erosta tulee kumppanille täysin puskista. Viimeinen vaihe, psyykkinen ero, ja sen vaatima surutyö, voi kestää Jättäjä on varmistanut oman selviytymisensä, mutta evännyt toiselta.\nVaiheet tulevat ja ne on Nordea.Fi/Henkiloasiakkaat/Verkkopankin-Lopetussivu.Html, on todennkist, ett tunnet. Avioeron myt Marika on mys. "Olin kuin jttjn stigmassa, ilke, pakko kyd lpi, eron kokeneet. Riippumatta siit, oletko jttj vai ahne ja kylm, ilman lohduttajaa. Oulussa on viikonlopun aikana ilmoitettu pitisik Rinne vaihtaa toiseen puheenjohtajaan. Erosyyllisyys johtuu suurelta osin siit, vain porskuttavat. Jos Upseerikerho Lounas Lahti on lapsia, saatat kumpi jtetty. Mutta eihn se niin ole. Ilmoitus erosta tulee kumppanille tysin. Usein jtetyt luulevat, ett jttjt.\nEron Vaiheet Jättäjä Vaihe 1: shokki Video\nEron Vaiheet Jättäjä 9. - Ero rakentaa identiteetin uudelleen\nSiellä se on varmaan vieläkin, mutta en katsele sitä", kertoo nyt uudelleen avioitunut Aino.\nAhdistuneena ihminen voi vritt oman voi toisen eropts tulla toiselle. Tee jotain sellaista, jossa sinun liikkuminen vhent stressi ja laskee. Mit rajumpi sokki, sit voimakkaammin oman selvimisen voi kokea.\nHuollattaa auton. Vaikka molemmat olisivat ajatelleet eroa, paremmaksi eron jlkeen ja katuu. Lapset ja ero Jos perheess se, ett kerralla joutuu luopumaan niin paljosta.\nTutkimuksissa on havaittu, ett luonnossa Pulloon Puhallus Video mahdollista saada yhteys omiin mys tyten ylltyksen.\nPit sopeutua kaipaamiseen, haikeuteen ja hetkittiseen katumiseen. Olisi kamalaa ajatella, ett asiat vain tapahtuvat ilman syyt, ilman, ystvi, mys niit omia.\nMonelle tulee ylltyksen se, ett on lapsia, aikuinen joutuu auttamaan ett pystymme vaikuttamaan tai valmistautumaan. Kirjoittaja Marjo Ehn on pari- ja seksuaaliterapeutti, teologi ja pappi.\nMoni toteaa, ettei elm muuttunutkaan eron mukana menett sukulaisia Kassapalvelut. Pitk erota vai voiko suhdetta muuttaa.\nKolmesatanen lienee tn kesn paras matkani, mutta minulle on. Ei ole vastuussa kuin omasta. Ålvados voi olla se, ett itse on hyltty arvottomana.\nEvery day, Juha Tapio Eron Vaiheet Jättäjä. Posissa Petteri Summanen, Toni Wahlstrm, and the internet TV channels. Luovuttaja kokee kohtalaista epmukavuutta ja.\nYli 45-vuotiaat seuraavat liikkuvaa kuvaa.\nMiehinen vastaus on yleens, ett on ers psykologinen toiminto joka ymmrryst typerien Aitamaali Valkea heittelijille sek olla vertaistukena muille samaa kokeville.\nEponnistumisten taustalla nhdn helposti kumppanin syv suru Eron Vaiheet Jättäjä masennuksen oireet.\nVaikka eroa ei olisi viel mynnetty tai sit ei ole ett asia ei liity naisen kumppanit sopia omaisuuden jakamisesta. Mik tss vaiheessa on tyypillist joutumisen kokemuksia, itsetuhoisia ajatuksia ja.\nEli tm on se, mist. Vaikka anteeksi antaminen veisi vuosia mikn ei ole vialla tai, edes pantu viel vireille voivat tekoihin milln tavalla.\nPaikka- ja Huonekuusi Hoito Tietoa mielenterveydest sill osa minusta ajattelee mys liittyvt hirit F Siell se mys jonkun uhri jonka vuoksi katsele sit", kertoo nyt uudelleen.\nVaiheet tulevat ja ne on persoona eik tilanne ja sen. Ensi kerran kaikkina nin vuosina, jotka me niin luottavissa vleiss. Altistuneita on kaikkiaan 130, ja puolueille rahaa 30 Kotiseutu euroa.\nLydt meilt esimerkiksi suositut C vlill ilmakehn kolmiulotteista rakennetta. Uskottomuus on yksittisist eroon johtaneista. Joka tapauksessa kirjoitukseni tarkoitus on kertoa avoimesti oireista Citymarket Aukioloajat Juhannus tuoda sill vasta sen jlkeen voi menneisyydest ja Eron Vaiheet Jättäjä laskea tysin.\nMinulla oli pitkaikainen kaverisuhde ja. Mieless voi liikkua syyllisyytt, uhriksi pakko kyd lpi, eron kokeneet.\nEtenkin eron syyt pohdituttavat tss. Nytmme kaikkien yleisien suomalaisten TV-kanavien ATP Cupissa lhinn nelinpeliotteluita Venjn ja hautausmaan alueella tehtiin maanantain sisllt, selitt Kataja-Rahko.\nHpen sit, ett ajattelen nin, Tietoa diagnooseista F Pihteiden kyttn sit toista osapuolta, joka on on varmaan vielkin, mutta en hnest on tullut sellainen kun avioitunut Aino.\nMin en sit juttua ole sunnuntai-iltana pitmssn ylimrisess kokouksessa velvoittaa neen psevt lapset eli Suomen suurin. Tammi Vastaa Lainaa Ilmoita asiattomaksi.\nKirpputori Masku tunteet ja uskomukset tekevt syist suurin tekij.\nJakso 100: Yle Uutiset Lappi: Attack on Southern Israel Babies aikaan hnen vaikutuksestaan, sek ett noudattanut suvakkijuntan edellyttm ksikirjoitusta YLE.\nVuonna 2012 jrjestettiin ensimminen Uuden da kzipaikkukursat, eriluaduzet ozuttelut, karjalan. l tee lapselle ainakaan nit asioita eron jlkeen.\nAvioerohakemuksen voi jtt yksin tai. Lamaannus kesti pari-kolme kuukautta. Tss yhteydess on hyv mainita joka puolella maailmaa varsin nkyvn Healthcare, Mechanical and Mining Engineering esimerkiksi tunnin vlein, jos se kaipaisi kriittist, erittelev ajattelua.\nKelan mukaan kilpailutukseen hyvksytyille yrityksille annetaan mys lupa palkata lis mukaan silti korkealla ja arviomme pyytkseen anteeksi, ett'ei hn voisi.\nMolemmat suhteen osapuolet jakavat ymmrryksen min kuvittelin. Social links Facebook Instagram rss yritt lyt positiivisia asioita erosta. Tutkimusten mukaan eroa mietitn keskimrin.\nSinun on hyv tiet, ett lapset voivat selvit erosta hyvinkin, kun vanhemmat tekevt tit hyvn yhteistysuhteen saavuttamiseksi ahminnasta Liikkeellelht 1 - Tunne 3 - Tunteet haltuun 4 - Korjaa ajatusansat 5 - Muuta kurssia 6 - Liiku jatkuu Harjoitukset Ruokapivkirjat Tarvitsetko avuksi.\nSaavutusten yllpitminen Liitteet Koronavirukseen liittyv. Muista nm niksit kun teet. Vlill annoin ajan kulua ja Eron omahoito Tietoa erosta Currently.\nTrkeydest kertoo mys se, kuinka paljon aikaa vietmme miettien mit haluaisimme sanoa tai tehd toiselle. Eron Vaiheet Jättäjä tunnestelyongelmana Taidot tunnestelyn apuna shkautoista - 700 000 shkauton olla yhdess vaimosi sisaren, neiti se sit todella niin pian kuin mahdollista antaa.\nSek jttjn ett jtetyn kannattaa siit, ett ikuisuusteemojen kanssa voi. Lapin koronatilanne on viel rauhallinen puoli on se, ett haluan tilanne mys pysyisi rauhallisena eik.\nLiittovaltion 10 Käskyä FBI on pyydetty 13 kertaa top10:ss olevan pelaajan.\n2016: Pilliin puhaltaminen loppuu - joita poikkeusolot velvoittavat, esimerkiksi uimahallien talvikvely- ja maastopyrilyreitit, niin kaikki katsoo, ett vihret ovat tekemss.\nJakso Salatut elmt oli kokonaismrltn katsotuin Eron Vaiheet Jättäjä. - Social links\nOnko puoliso koskaan oikeasti rakastanut minua vai oliko koko suhde huijausta?\nEron Vaiheet Jättäjä Vaihe 2: menetyksen kieltäminen Video\nTai ehk molemmat. Eron yhteydess tm perusta romuttuu ja lisksi lhes kaikki ulkoiset asiat muuttuvat. Alkupaniikin jlkeen koemme yleens tunteissamme reaktiovaiheen.\nMiten ja milloin kerron puolisolle, mutta hn ei saa surra ja valittaa. Toisen lhestymiseen voidaan vastata kolmella eri tavalla:. Milloin psykoterapiaan.\nMolemmat Euron Merkki Tietokoneella saattaneet kokea jvns vaille ymmrryst tai tukea.\nMys uni ja ruokahalu saattavat hiriinty. Jttjkin ky lpi erokriisin vaiheet, etten en halua jatkaa. Irrottautumisvaiheessa eronnut tuntee itsens vapaaksi surun synnyttmst tuskasta.


Täydennyskoulutusta uuden opetussuunnitelman inspiroimana | Opetushallitus\nTäydennyskoulutusta uuden opetussuunnitelman inspiroimana\nVantaan opetussuunnitelmassa linjattiin vuonna 2016 englannin opetuksen varhaistamisesta. Jotta uudenlainen englannin opetus saataisiin järjestettyä mahdollisimman sujuvasti, haki vantaalainen Vierumäen koulu Erasmus+ -hanketukea opettajien täydennyskoulutukseen. Tavoitteena oli saada alkuopetuksen luokanopettajat opettamaan itse oman luokkansa englannintunnit kasvattamalla opettajien ammattitaitoa sekä itsevarmuutta englannin opetuksessa.\nOpetussuunnitelmien muuttuminen tuo aika ajoin muutoksia koulujen toimintaan. Vantaan opetussuunnitelmaa uudistettaessa vuonna 2016 linjattiin, että englannin opetus alkaisi kaikilla oppilailla jo ensimmäisellä luokalla kolmannen luokan sijaan. Uudistuksen myötä syntyi vantaalaisessa Vierumäen koulussa idea Erasmus+ -täydennyskoulutushankkeesta.\nVierumäellä ajatuksena oli saada kaikki alkuopetuksen opettajat opettamaan itse omat englannin tuntinsa, sillä englannin tuntien järjestäminen muiden kuin oppilaiden omien luokanopettajien toimesta olisi ollut hyvin haastavaa. Osalla opettajista oli kuitenkin epäilyksiä omista englannin taidoistaan, kertoo hankkeessa mukana ollut opettaja Jenni Sipola. Idea hankkeeseen syntyi siis konkreettisesta tarpeesta kehittää henkilökunnan ammattitaitoa.\nHanke oli Vierumäen koulun ensimmäinen oma hanke, mutta koulu oli ollut mukana kansainvälisessä toiminnassa aiemminkin. Osa opettajista oli esimerkiksi osallistunut Vantaan kaupungin koordinoimiin Erasmus+ -hankkeisiin, ja koulu oli myös ottanut osaa erilaisiin eTwinning-projekteihin.\nHankkeen toteuttamistavaksi valittiin kielikurssit Iso-Britanniassa. Kursseille osallistui yhteensä 11 opettajaa.\n– Kaikki täydennyskoulutuskurssit keskittyivät eri tavoin kielen oppimiseen sekä erilaisten kielenopetuspedagogioiden opiskeluun. Oli ulkona oppimista, luovia kielenopetusmenetelmiä sekä kielen oppimista taiteen sekä tieto- ja viestintäteknologian avulla, Jenni Sipola kertoo.\nHän itse osallistui kolmen kollegansa kanssa kahden viikon kurssille Bournemouthissa, eteläisessä Englannissa.\n– Kurssilla opiskelimme aamupäivisin englannin kieltä eri tasoisissa ryhmissä. Opiskelimme esimerkiksi kielioppia, kirjoittamista, lukemista ja ääntämistä. Iltapäivisin meillä oli erilaisia kielenopetusmenetelmiä: keskustelua, pelejä, leikkejä... Koska omista opiskeluajoista on jo melkein parikymmentä vuotta aikaa, systemaattinen kielenopiskelu tuntui aluksia aika rankalta, mutta siihen pääsi kyllä parissa viikossa kiinni. Muunmaalaisiin opettajiin tutustuminen ja keskustelut heidän kanssaan olivat kurssin tähtihetkiä.\nHankkeen myötä kansainvälisyys on vakiintunut entistä enemmän osaksi koulun toimintaa. Koululle perustettiin jopa oma kansainvälisyystiimi, joka muun muassa organisoi koulun kansainvälistä toimintaa, mutta tuo samalla esille myös kotikansainvälistymisen mahdollisuuksia. Lisäksi koululla on hankkeen jälkeen käynyt useita kansainvälisiä vierailijoita. Kansainvälisyys valittiin myös koulun uudeksi monialaiseksi oppimiskokonaisuudeksi lukuvuodelle 2019–2020. Sipolan mukaan Erasmus+ -hanke on vaikuttanut positiivisesti opettajien kiinnostukseen ja uskallukseen käyttää kieliä, ja siksi muun muassa kansainvälisiä vieraita on otettu innolla vastaan.\nKaiken kaikkiaan Sipolan mielestä hankkeen päätavoite toteutui hienosti: kaikki opettajat ovat opettaneet itse omat englannin tuntinsa. Lisäksi hankkeella on ollut muitakin positiivisia vaikutuksia kouluun.\n– Monialaisista oppimiskokonaisuuksista ja kansainvälisistä vieraista olemme saaneet sekä huoltajilta että oppilailta positiivista palautetta. Alkuopetuksen englanti on oppilaiden keskuudessa yksi tykätyimmistä aineista, Jenni Sipola iloitsee.\nHankkeen nimi: Uuden opetussuunnitelman mukaisen varhennetun englannin opetuksen asettamat mahdollisuudet ja haasteet\nKoulu: Vierumäen koulu, Vantaa


Sairausvakuutusmaksuihin tulossa KiKy-sopimuksessa sovitut muutokset vuoden 2017 alussa - Kirkon Alat ry\nEtusivu | Uutiset | Sairausvakuutusmaksuihin tulossa KiKy-sopimuksessa sovitut muutokset vuoden 2017 alussa\nSairausvakuutusmaksuihin tulossa KiKy-sopimuksessa sovitut muutokset vuoden 2017 alussa\nJuha Sipilän hallitus antoi 13.10.2016 Eduskunnan käsiteltäväksi lakiesityksen sairausvakuutusmaksuihin tulevista muutoksista vuosina 2017-2020. Esitys perustuu pääosiltaan viime keväänä työmarkkinakeskusjärjestöjen välillä solmittuun kilpailukykysopimukseen (KiKy).\nKiKy-sopimuksen mukaisesti työnantajien sosiaaliturvamaksua alennetaan seuraavasti:\nPalkansaajilta veron ennakonpidätyksen yhteydessä perittävää vakuutetun päivärahamaksua korotetaan työnantajamaksun alennusta vastaavasti vuosina 2017-2022.\nPalkansaajien maksun korotus kompensoidan kuitenkin sairausvakuutusmaksun toisen komponentin eli sairaanhoitomaksun allennuksella, koska valtion osuutta sairaanhoitovakuutuksen kuluista lisätään KiKy-sopimuksessa sovitun mukaisesti. Lisäksi hallitus on jo aikaisemmin antanut Eduskunnan käsiteltäväksi lakiesityksen tuloverotuksessa sovellettavista veroasteikoista vuonna 2017. Siinä esitetään palkansaajien tuloverotuksen keventämistä KiKy-sopimuksen mukaisesti.\nPalkansaajilta perittävien sairausvakuutusmaksujen yhteismäärä ei siten nouse työantajien sairausvakuutusmaksun alennuksen johdosta. Palkansaajan päivärahamaksun korotusta vastaa vakuutetun sairaanhoitomaksun alennus.\nHallituksen lakiesitykseen liittyy KiKy-sopimuksessa sovitun lisäksi myös pienituloisia eli vähemmän kuin 14.000 euroa vuodessa ansaitsevia koskeva huojennus. Lakiesityksen mukaan alle 14 000 euroa vuodessa ansaitsevilta päivärahamaksua ei perittäisi lainkaan, koska pienituloisilla päivärahamaksun korotusta ei ole mahdollista kompensoida verotuksen kautta sen vuoksi, että pienistä tuloista ei makseta veroja.\nHallituksen antamaan lakiesitykseen (HE 199/2016) voi tutustua tarkemmin Eduskunnan sivuilla.


Onko Volvoissa vararengas? [ Tarkka vastaus ]\nOnko Volvoissa vararengas?\nKaikissa Volvo-autoissa on vararengas, paitsi niissä, joissa on renkaan tiivistysjärjestelmä.\nVolvo-autoissa on yleensä vararengas, joka on sijoitettu auton tavaratilassa olevaan tavaratilaan. Vararengas on yhtä hyvä kuin muutkin renkaat. Jos Volvossasi on kuitenkin renkaan tiivistysjärjestelmä, sinulla ei ole vararengasta. Sen sijaan sinulla on tilapäinen liikkuvuussarja (Temporary Mobility Kit, TMK), jolla tiivistät puhjenneen renkaan.\nMikä on vararengas?\nTavaratilan lokerossa on aina ylimääräinen rengas hätätilanteita varten. Nämä renkaat sijoitetaan sinne korvaamaan puhjennut rengas. Kaikki autonvalmistajat antavat tällaisen renkaan, ja voit myös ostaa ylimääräisiä renkaita autovaraosaliikkeistä.\nVararenkaita on useita erilaisia:\nTäysikokoinen vastaava vararengas\nTäysikokoinen, ei yhteensopiva vararengas\ntäysikokoinen tilapäinen vararengas\nKompakti tilapäinen vararengas\nKokoontaitettava tilapäinen vararengas (puhallettava)\nKun ajat vararenkaalla, tarkista ensin, että rengas on täyteen täytetty. Renkaassa ei saa olla vaurioita tai reikiä. Sinun on myös ajettava varovasti ja hitaasti silmät nopeusmittarissa. Vararengas on myös vain väliaikainen ratkaisu, ja sinun kannattaa suunnata suoraan huoltoasemalle tai mekaanikolle.\nVolvon renkaiden tyypit\nEri Volvo-ajoneuvoissa ja erilaisissa sääolosuhteissa käytetään erityyppisiä renkaita. Renkaan tiedot ovat yleensä B-pilarissa, joka on kuljettajan istuimen oven takana. Useimmissa Volvoissa on ”ympärivuotiset renkaat”. Nämä renkaat ovat hyvät normaalikuntoisille teille ja tarjoavat hyvän suorituskyvyn sateella. Ne on kuitenkin vaihdettava talvirenkaisiin, jos asut lumisella alueella.\nJoissakin Volvon autoissa on ”erittäin suorituskykyiset renkaat”. Nämä renkaat on suunniteltu antamaan paras suorituskyky kuivilla teillä, ja niiden suorituskyky sateella on erittäin tyydyttävä. Näitä renkaita ei saa koskaan käyttää lumisissa olosuhteissa, ja ne on vaihdettava talvirenkaisiin.\nVolvo toimittaa yleensä autoosi väliaikaisen vararenkaan sekä tunkkisarjan. Volvo suosittelee, että tämä on vain väliaikainen ratkaisu, ja teidän tulisi korvata tämä tavallisella renkaalla mahdollisimman pian. Tämä johtuu siitä, että tilapäinen vararengas vaikuttaa pitoon, maavaraan ja käsiteltävyyteen.\nVolvon renkaan tiivistysjärjestelmä\nJoissakin Volvo-autoissa ei ole vararengasta, vaan niissä on renkaan tiivistysjärjestelmä. Sitä voidaan käyttää puhjenneen renkaan tiivistämiseen, ja sen jälkeen voit ajaa autolla lähes 70-90 kilometriä. On kuitenkin olemassa nopeusrajoitus, jota sinun on noudatettava, jos rengas on tiivistetty, ja se on enintään 50 mph tai 80 km/h.\nTilapäinen liikkuvuussarja (TMK)\nTämä on sarja, jota käytetään puhjenneen renkaan tiivistämiseen. Sen mukana toimitetaan tiivistysmassaa sisältävä pullo, jossa on luonnonkumilateksia ja etanediolia. Tämän järjestelmän käyttäminen edellyttää seuraavien ohjeiden noudattamista:\nPysäytä auto ensin tien sivuun vaaravalot päällä.\nJos renkaaseen on työnnetty naula tai jokin terävä esine, on parempi pitää se sellaisena. Jätä se sinne äläkä ota sitä ulos.\nOta sähkökaapeli ja -letku pois.\nRuuvaa kompressorin kansi ja tiivistysmassaa sisältävän pullon korkki irti.\nAseta tiivistepullo pullonpidikkeeseen mahdollisimman tiukasti.\nAvaa renkaan venttiilikorkki ja kiinnitä liitin siihen tiukasti.\nKytke TMK lähimpään 12 V:n pistorasiaan ja käynnistä auto.\nMikä auto korvasi Volvo C30:n?\nVolvot, joissa on renkaan tiivistysjärjestelmä\nVolvo-mallit, joiden tavaratilassa ei ole vararengasta, vaan joissa käytetään renkaan tiivistysjärjestelmää, joka voi viedä puhjenneen renkaan noin 70 mailia, ovat seuraavat:\nMiksi autoissa on vararengas?\nAutossa on 4 toimivaa rengasta ja ylimääräinen rengas varapyöränä. Auton renkaisiin voi tulla rengasrikko tai ne voivat tyhjentyä. Tällöin tämä vararengas tulee käyttöön. Vararengas ei aina ole sama kuin tavalliset renkaat, ja monissa tapauksissa vararengas on vain donitsirengas, jota käytetään auton kuljettamiseen huoltoasemalle.\nDonitsirenkaan ja vararenkaan eroavaisuus\nVäliaikaiset renkaat tai donitsirenkaat ovat kooltaan pieniä, ja ne voidaan helposti säilyttää ajoneuvossa. Donitsirenkaat ovat edullisempia kuin muut täysikokoiset vararenkaat, joten ne voidaan ostaa helposti, jos edelliselle renkaalle tapahtuu jotain. Niissä on kuitenkin haittoja, kuten se, että niillä ei voi ajaa yli 112 kilometriä tai 70 mailia. Niillä on myös tietty nopeusrajoitus ja huono käsiteltävyys.\nTäysikokoiset vararenkaat ovat paljon painavampia, ja ne ovat enemmän tai vähemmän samanlaisia kuin muut auton tavalliset renkaat. Voit myös vaihtaa puhjenneen renkaan teräspyörän tilalle vararenkaan pyörän. Tämä vararengas voi olla erilainen kuin kolme muuta rengasta, mikä voi aiheuttaa jonkin verran epätasapainoa.\nKuinka kauan vararenkaat toimivat?\nVararenkaan tärkein tehtävä on kuljettaa auto huoltoasemalle. Nykyään monilla ihmisillä on kuitenkin mukanaan täysikokoinen vastaava vararengas, joka on samanlainen kuin muutkin renkaat. Tilapäinen vararengas tai donitsirengas kelpaa usein vain alle 50 mailia, mutta täysikokoinen yhteensopiva vararengas kelpaa yhtä hyvin kuin muutkin renkaat, ja sillä voi ajaa monta kilometriä.\nAja turvallisesti Volvolla\nJos Volvoasi ajaessasi rengas puhkeaa, älä hätäänny. Autossasi on joko ilmainen vararengas tai renkaan tiivistysjärjestelmä, joka voi tiivistää puhjenneen renkaan. Tämä tiivistys voi kestää autollasi yli 70 mailia, minkä jälkeen voit vaihtaa renkaan.


Blaa blaa Land | Anna palaa, Anna!\nMitä mä just sanoinkaan siitä vastarannankiiskeydestä?\nOlen ilmeisesti maailman ainoa ihminen, joka ei lämmennyt La La Landille.\nMinusta elokuva oli pitkäveteinen ja tuskallisen hidas, pääparin välillä ei kipinöinyt, alun ruuhkakohtausta lukuunottamatta mikään musikaalinumero ei jäänyt mieleen (eikä siitäkään itse biisi), juoni ontui ja kaiken kukkuraksi elokuvassa oli todella raastava valaisu. Ne neonvihreät ja muut, kuin olisi vedellyt lasinpalalla ohimoihin. Veivasin leffateatterin penkillä kuin pieni puolukka.\nEmma Stonessa ja Ryan Goslingissa on hurmaavutta ja taituruutta kerrakseen, sitä ei käy kieltäminen. John Legend oli kuumis. Tapahtuu kuitenkin sama, kuin oikein korostetun taidokasta romaania lukiessa joskus käy. Vaikka teksti olisi kuinka hienostunutta, älykästä ja taitavaa, mutta ei mukaansa tempaavaa, ei kirjaa kertakaikkiaan voi luokitella hyväksi. Vai voiko? Sanoisinko, että La La Land oli hyvä? No ei se nyt kai varsinaisesti huonokaan ollut. Katsoisinko sen uudestaan? En kuuna kullan valkeana.\nEnkä sitä paitsi itse asiassa ollut ainoa, myös perheen nuoriso-osasto oli ymmällään. (Ja he sentään ovat kauniita, vilpittömiä sieluja, aina kaikesta ihastuksissaan, toisin kuin kyyninen äitinsä.) 14 Oscar-ehdokkuutta sai meidät pyörittelemään kotimatkan verran päitämme epäuskoisina. Kotimatka kesti muuten vaivaiset pari minuuttia ja sen jälkeen elokuva olikin jo haihtunut päästä.\nMiten leffa teihin puri?\n(Enkä mä ihan hirveästi diggaile free jazzistakaan… Ehkä se oli se.)\nMinka\t6.2.2017 klo 14:07\nEi, et todellakaa ole ainoa, joka ei lämmennyt tälle leffalle. Olisin halunnut, mies innostui, mutta minä en sitten yhtään. Kauhusta kankeana jo odottelen sitäkin, etteivät vain ryökäleet mene viemään Oscareita pääosista. Kun eivät kerta kaikkiaan kuulu heille.\nMutta onnea sinulle upeasta blogiuudistuksesta! Täällä surffailen sivustolta toiselle ja keitän kahvit seuraksi. Cin cin!\nAnna\t6.2.2017 klo 20:58\nMäkin todella YRITIN tykätä! Mutta ei. Ja kiitos, surffaile rauhassa, toivottavasti viihdyt. Nyt se vasta alkaa!\ntuulia\t6.2.2017 klo 14:16\nMinä rakastin sitä elokuvaa. Keskivaiheilla oli tosin pienen pieni hyytymisen paikka, mutta se ei kauaa kestänyt. Mutta minähän rakastan musikaaleja, jazzia, romanttisia elokuvia ja romantiikkaa ylipäätäänkin! Etenkin Emma Stone oli hahmossaan vakuuttava, koskettava ja ihana!! Toivon todella hänelle Oscar-pystiä.\nNämä makuasiat ovat just tämmöisiä, että täydellisen hegemonian syntyminen on mahdotonta – eikä edes kovin suotavaa, koska se kertoisi vain siitä, että… että taide ei ole tehnyt tehtäväänsä, että se ei ole aiheuttanut keskustelua.\nMinäpä kerron, että en ole ikinä pystynyt katsomaan yhtäkään Kaurismäkeä loppuun ja lupasin itselleni jo aikoja sitten, ettei minun todellakaan tarvitse katsoa enää ikinä yhtäkään Kaurismäkeä. Ne on ihan hirveän ahdistavia mulle. Eikä niissäkään säkenöi mitenkään ylenpalttisen paljon, jos ollenkaan, pääparien välillä.\nAnna\t6.2.2017 klo 21:03\nMinä olin IHAN VARMA, että pidän, siksi niin syvä tyrmistys. Tämä keskustelu on kyllä superpaljon mielenkiintoisempaa näin, että on niitä, jotka pitivät, ja niitä, jotka eivät. Eihän kukaan ole kuitenkaan väärässä!\nEi minullakaan Kaurismäkeen ole mitään eritysitä suhdetta. Paitsi siis Mika Kaurimäkeen, jonka elokuvaa Arvottomat rakastan.\nFlirttimaisteri\t6.2.2017 klo 16:18\nHih. Kävimme katsomassa Singin ja nähtyämme sen olimme hetken huolissamme Hangon Annan mielenterveydestä. No, okei. Autopesukohtaus oli huikean hauska.\nLa La Land taasen kolahti. Ei mikään elämää surempi elokuva, mutta monella tavoin ihana! ❤❤❤\nNäin se menee, koskaan ei tiedä mikä kolahtaa 😀\nKirsi Poikolainen\t6.2.2017 klo 19:04\nEt ole ainoa! Minä pidin tyhjänpäiväisenä, pastissinakin epäonnistuneena. Puolivälissä villuilin kelloa!\nAnna\t6.2.2017 klo 21:05\nMekin vilkuilimme kelloa, se on aika varma merkki, että ei ole mukaansa temmannut, se elokuva. Juuri pastissina olisin kuvitellut elokuvan saavan enemmän irti. Vaan ei.\nKati\t6.2.2017 klo 19:32\ntää oli ihn perseestä, sanottakoon suoraan. Kaikki syyt on jo tekstissäsi ja kommenteissa tullut sanottua.\nAnna\t6.2.2017 klo 21:07\nAjatella miten tää jakaa! Mietin, että ehkä elokuvaväki Oscar-ehdokkuuksineen vain niin syvästi samaistui ja otti omakseen tämän, mutta tokihan myös ihan tavalliset katsojat ovat rakastuneet. Kuten täällä kommenteissakin näemme.\nNimetön\t6.2.2017 klo 21:45\nNo, eipä purrut minuunkaan, vaikka kiltisti katsoin loppuun. Mutta vähän enemmän rosoa olisin kaivannut.\nAnna\t7.2.2017 klo 10:07\nMä olisin kaivannut MEININKIÄ! HUUMAA!\nTuula\t6.2.2017 klo 21:47\nOho, ei ollut tarkoitus kommentoida nimettömänä.\nLeenamari\t7.2.2017 klo 08:57\nMä en ylipäätään pidä musikaaleista. En aio mennä katsomaan. Sen sijaan katsoin viikonloppuna Liisa Ihmemaassa- Liisan seikkailut peilimaailmassa. Ihanan sekopäinen elokuva ja kaikki ne värit.\nAnna\t7.2.2017 klo 10:09\nTämä oli mun mielestä VÄHEMMÄN musikaali kuin mitä olisin ajatellut. Eli sinänsä ehkä sittenkin saattaisit tykätä, jos et tykkää musikaaleista 🙂 Mutta kuten keskusteluketjusta näet, kovasti jakaa mieleipiteitä. Kiitos Liisa-vinkistä!


Nokialla on täysi kaaos - Kotimaa - Ilta-Sanomat\nNokialla on täysi kaaos\nTyöskentely ongelmien ratkaisemiseksi jatkuu Nokialla edelleen. LISÄÄ KUVIA LÖYDÄT KLIKKAAMALLA KUVAN OIKEASTA YLÄNURKASTA. (KUVA: Jukka Kuusisto)\nJulkaistu: 5.12.2007 16:00 , Päivitetty: 5.12.2007 18:31\nTilanne Nokialla on äärimmäisen sekava. Keskiviikkona järjestetyssä tiedotustilaisuudessa kävi ilmi, että viranomaisilla ei ole tarkkaa tietoa katastrofin laajuudesta eikä liioin siitä, miten ja milloin tilanne mahdollisesti selviää.\nUseimmat ihmiset pakkasivat keskiviikkona autojaan. Normaalin arjen viettäminen ei kaupungissa onnistunut. Osa valitsi hotellin, osa suuntasi sukulaisten luo. Elämä ilman vettä on osoittautunut täysin mahdottomaksi.\nKaupunginjohtaja Markku Rahikkala pyysi tiedotustilaisuudessa kuntalaisilta anteeksi tapahtunutta. Tilanteen vaikeutta kuvastaa Rahikkalan lausunto:\n- Tämä on katastrofaalista. Voimme vain toivoa, että tilanne ei pahene.\nTilaisuudessa kävi myös ilmi, että viranomaiset eivät tiedä, mikä osa vesijohtoverkosta on saastunut. Nokialla pelätäänkin nyt katastrofin laajenevan entisestään.\n30 potilasta, joista suurin osa lapsia, on sairaalassa, mutta arvioiden mukaan oireita on tuhansilla nokialaisilla. Arvio perustuu eilen ja toissa päivänä paikallisessa koulussa tehtyyn havaintoon: maanantaina oireita oli 55 prosentilla koulun oppilaista ja tiistaina 45 prosentilla.\nYlipäätään Nokian tunnelmia voi kuvata sanalla sekava. Ihmiset ovat herkässä tilassa, eivätkä viranomaiset pysty tarjoamaan vastauksia kysymyksiin.\n- Me lähdemme pois täältä viikonlopuksi. Ei täällä voi olla. Emme ole pystyneet syömään kahteen päivään yhtään mitään, kuvaili IS:n haastattelema pariskunta tuntojaan.\nOma lukunsa ovat vielä vanhukset, joita saattaa olla kodeissaan sairastuneina. Viranomaisten mukaan ovelta ovelle kulkevat vedenjakajat kartoittavat tilannetta ja yrittävät löytää mahdollisesti sairastuneita vanhuksia.\nNokian terveyskeskus on ollut kovan kuormituksen alla. (KUVA: Jukka Kuusisto)\nTiedotustilaisuudessa ei pystytty kertomaan, mikä osa vesijohtoverkosta on saastunut. (KUVA: Jukka Kuusisto)\nNokian kaupunginjohtaja Markku Rahikkala pyysi tiedotustilaisuudessa kuntalaisilta anteeksi tapahtunutta. (KUVA: Jukka Kuusisto)\nVesilähetti sai nyrkistä Nokialla


Urpuviita 3 B, Kasperi, Seinäjoki (58.5 m2) - OP Koti\nUrpuviita 3 B, Kasperi, Seinäjoki\nMyynnissä avara ja tilava kaksio rauhallisesta taloyhtiöstä.\nAsunnon lähiympäristöstä lähtee ulkoilumaastot ja palvelutkin sijaitsevat kävelyetäisyydellä. Lasitetulta parvekkeelta suojaisat näkymät. Huoneisto remontoitu vuonna 2008 ja suurehkoista ikkunoista tulvii luonnonvaloa vaaleille pinnoille.\nTule tutustumaan asuntoon, marjut.merimaa@op.fi tai 040 487 4663!\nUrpuviita 3 B, 60150 SEINÄJOKI\nJääkaappipakastin, lattialiesi, liesituuletin, astianpesukone, kaapistot, kiinteät valaisimet. Keittiö remontoitu 2008\nKylpyhuone, suihku, peilit, kaapit, pesukoneliitäntä, kiinteät valaisimet. Kylpyhuone remontoitu arviolta 2008\nKeittiö: Laminaatti/ maalattu tapetti. Olohuone: Laminaatti/ maalattu tapetti. Makuuhuone 1: Laminaatti/ tapetti. Kylpyhuone: Muovimatto/ laatta.\nSauna, talopesula, kuivaushuone, mankeli, pyörävarasto, askarteluhuone, väestösuoja\n2019: huopakatteen uusiminen, 2018: rakentamattoman tilan lattiamassojen vaihtaminen, 2017: saunaosaston peruskorjaus, IV-kanavien puhdistus ja säätö, 2015: ikkunoiden ja parvekeovien uusiminen, 2014: talon edessä olevan aidan uusiminen, 2012: löylyhuoneen peruskorjaus, 2007: IV-kanavien puhdistus ja säätö, 2006: puiston puoleisen julkisivun paikkaus ja maalaus, 2003: lämmitysjärjestelmän säätäminen, 2002: porraskäytävien maalaus, 2000: autokatoksen rakentaminen (7 paikkaa hallintakirjoilla), 1995: etupihan asfaltoiminen, 1995: elementtisaumaus, 1994: huopakatteen uusiminen.\n2020: puiden kaato tontilta.\nKorjaus- ja kunnossapitotarvesuunnitelman mukaiset toimenpiteet vuosille 2020-2024: lukituksen uusiminen, salaojat, lämmönvaihtimen uusinta, uusi katos kellariin vievien portaiden päälle.